Keluarga tak terkesan kontroversi Ira Kazar, tiada perancangan sambut Aidiladha dengan Syamsul

SEJAK beberapa bulan lalu, nama pelakon Ira Kazar menjadi bualan hangat warganet selepas dia bergelar isteri kedua kepada pengarah Syamsul Yusof.

Bukan sahaja Ira atau Faghirah Fatini Kazaruddin itu menjadi sebutan netizen malah bapanya aktor Kazar Saisi dan adik-beradiknya turut menerima tempias daripada kontroversi melanda dirinya.

Kakak kepada Ira iaitu Melor Kazar, 40, berkata, mereka sekeluarga langsung tidak terkesan dengan segala komen baik atau buruk yang dibuat tentang mereka sekeluarga.

Kakak Ira Kazar akui baca komen netizen.

Sebaliknya kata Melor, mereka sentiasa positif berdepan dengan dugaan yang menimpa adiknya selain tidak terlalu mengambil serius tentang komen ditinggalkan terhadap Ira atau mereka sekeluarga.

"Kami baca semua komen dan kecaman netizen sama ada negatif atau positif. Yang baik kami ambil, yang buruk kami buang... kami sentiasa diajar bersabar, nak kata kami takut ke mana-mana pun tidak sebab hidup perlu diteruskan.

"Dengan apa yang berlaku, kami sekeluarga tidak terkesan dengan apa-apa. Kami menjalani kehidupan seperti biasa dan tiada kelainan. Ayah (Kazar) paling okay. Bila ayah okay dan kami pun okay.

ARTIKEL BERKAITAN: [V] Ira Kazar, keluarga berdepan saman hina mahkamah kerana ganggu dan kahwin tanpa izin

ARTIKEL BERKAITAN: “Awak jangan buat hal” - Ira Kazar ditegur ketika beraya, ramai anggap sindiran saudara lagi pedih

"Keadaan Ira pun sama sahaja sejak dahulu, sentiasa positif," katanya.

Melor berkongsi perkara itu ketika ditemui di malam tayangan perdana filem Sue-On yang berlangsung di Petaling Jaya, Selangor pada malam Selasa.

Mengulas lanjut mengenai perkara itu, Melor juga memberitahu dia turut mendoakan yang terbaik buat kedua-dua belah pihak.

Katanya mereka sekeluarga hanya mampu memberi nasihat namun selebihnya terpulang kepada adiknya itu sendiri.

Kita sebagai keluarga hanya boleh nasihat, dengar atau tidak, terpulang sebab masing-masing.

MELOR KAZAR

KAKAK IRA KAZAR

"Sejujurnya kami juga mendoakan yang terbaik buat kedua-dua pihak, sebelah sana dan sini.

"Sebab nak cakap lebih pun tak boleh, kita tak lalui apa yang mereka hadapi. Kita sebagai keluarga hanya boleh nasihat, dengar atau tidak, terpulang sebab masing-masing sudah besar dan boleh berfikir," ujarnya.

Sementara itu, kakak kedua Ira iaitu Yasmin, 37, pula berkata mereka akan menyambut Hari Raya Aidiladha dalam suasana sederhana malah tiada perancangan untuk meraikan hari istimewa itu bersama Syamsul.

"Kami memang tidak ke mana-mana Aidiladha. Sambutannya juga tidak semeriah Aidilfitri. Tetapi, kami tetap beraya bersama-sama, berkumpul adik beradik. Tak pernah lagi tak beraya bersama.

Nama Ira Kazar menjadi sebutan netizen sejak bekahwin dengan Syamsul.

"Ada keluarga sebelah ibu datang beraya di rumah. Tapi tiada rancang beraya dengan Syamsul atau sebagainya, selalu spontan sahaja semua," kongsinya.

Untuk rekod, Ira bergelar isteri kedua kepada Syamsul selepas pengarah filem Mat Kilau: Kebangkitan Pahlawan itu mengumumkan sendiri berita tersebut di Instagram pada 5 Januari lalu.

Susulan itu, pelakon Puteri Sarah Liyana yang juga isteri pertama Syamsul ketika itu bertindak memfailkan perceraian sebelum mereka sah bercerai talak satu pada 14 Jun lalu.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Ira Kazar, kakak Ira Kazar, Melor Kazar, Syamsul Yusof, hiburan

Summary: <b>KAKAK</b> Ira Kazar maklumkan keluarga tak terjejas dengan kemelut rumah tangga adiknya.

Ira dan keluarga sentiasa positif dengan dugaan menimpa.


Kalau cinta ditolak Inspektor Sheila, Iqbal Zulkefli mahu pergi berubat dan mandi bunga

PEMPENGARUH media sosial dan usahawan Ahmad Iqbal Zulkefli belum berputus asa mahu menawan hati Inspektor Sheila selepas anggota polis itu melahirkan rasa hairan mengenai hasratnya itu.

Iqbal, 29, berkata, dia juga sanggup untuk mandi bunga dan 'berubat' sekiranya cintanya sekali lagi ditolak oleh wanita yang mendapat perhatiannya.

"Kalau kali ini ditendang lagi, agaknya saya perlu pergi berubat dan mandi bunga," katanya menerusi komen di ruang komen hantaran artikel berhubung Sheila di Facebook.

Sheila kini menjadi perhatian ramai.

Sebelum ini, Sheila atau Sheila Sharon Steven Kumar, 35, meluahkan rasa pelik selepas terbaca luahan Iqbal menerusi temu bual bersama mStar meluahkan hasrat untuk berkenalan lebih dekat dengannya.

Sheila turut tertanya-tanya mengapa dia menjadi pilihan usahawan itu memandangkan Iqbal berkulit putih manakala dia pula berkulit hitam.

ARTIKEL BERKAITAN: Dah lama cari teman hidup, Iqbal Zulkefli mahu lamar Inspektor Sheila jadi kekasih... "Lagi garang lagi saya suka"

ARTIKEL BERKAITAN: "Siapa nak kahwin dengan saya?" - Inspektor Sheila cari calon suami di FB, netizen seram fikir nasib lelaki bertuah

Wanita itu juga memberitahu tidak mengenali Iqbal secara peribadi namun pernah terbaca kisahnya bersama usahawan sensasi Datuk Seri Vida.

Pada Selasa, Iqbal ketika dihubungi mStar memaklumkan Inspektor Sheila mempunyai ciri-ciri kewanitaan yang membuatkan hatinya tertarik.

Menurutnya, dia juga kini masih kesunyian dan tiada kekasih, jadi tidak salah sekiranya mahu mencuba nasib untuk mencari teman hidup.

Iqbal mahu terus menawan hati Sheila.

"Sejak nama dia jadi viral saya juga melihat perkongsiannya di media sosial. Saya jadi tertarik dengannya. Ramai yang bercakap tidak elok tentang dia, itu yang buat saya sedih.

"Saya sukakan wanita yang garang... lagi garang, lagilah saya suka. Namun saya juga percaya dia seorang yang manja," ujarnya.

Pada September 2021, Iqbal pernah memaklumkan bakal mendirikan rumah tangga bersama Vida atau Hasmiza Othman, 52.

Bagaimanapun, hasratnya itu tidak kesampaian apabila hubungan mereka tidak mendapat restu oleh anak Vida iaitu Cik B atau Edlynn Zamileen Muhammad Amin, 18.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Iqbal Zulkefli, Inspektor Sheila, Iqbal Zulkefli cari kekasih, Inspektor Sheila viral, Sensasi, Hiburan

Summary: <b>IQBAL</b> serius mahu berkenalan dengan Inspektor Sheila.


Big Stage perkenal siapa Firdaus Rahmat, bukan sekadar penyanyi tetapi komposer dan penulis lirik

PENYANYI Firdaus Rahmat tidak akan mensia-siakan perhatian dan populariti diraih sepanjang menyertai program Big Stage 2023.

Meskipun gagal menempatkan diri ke peringkat akhir namun kata Firdaus, 25, program itu sedikit sebanyak telah memperkenalkan dirinya bukan sahaja sebagai penyanyi tetapi komposer dan penulis lirik.

"Peluang masuk Big Stage buat saya semakin dikenali, ramai tak tahu saya juga seorang komposer dan penulis lirik.

Firdaus berduet bersama Ismail Izzani menerusi lagu Stay.

"Sebelum ini orang mungkin tahu saya penyanyi tetapi tidak mengenali siapa saya. Alhamdulillah banyak saya belajar bila menyertai Big Stage.

"Saya akan gunakan semua pengalaman untuk memperbaiki karier saya selepas ini," katanya kepada mStar.

ARTIKEL BERKAITAN: Dem Lepak Boyz dan Firdaus Rahmat tersingkir, 6 peserta berentap rebut gelaran juara Big Stage 2023

ARTIKEL BERKAITAN: “Orang tak nak tengok muka ketat” - Sakan bergelek dengan Kak Lina, aksi Ajai berlaku secara spontan

Selain Firdaus, pasangan duo Dem Lepak Boyz diumumkan peserta tersingkir pada separuh akhir Big Stage yang berlangsung di Auditorium Majlis Bandaraya Shah Alam (MBSA) Shah Alam pada malam Ahad lalu.

Sebelum ini orang cuma tahu nama sahaja tapi tak tahu siapa saya.

FIRDAUS RAHMAT

PERSERTA BIG STAGE 2023

Berkongsi perancangan selepas ini, Firdaus berkata, dia bakal melancarkan single terbaharunya dalam masa terdekat khas buat peminat dan penyokongnya.

Katanya, meskipun gagal mara ke peringkat akhir dia akan meneruskan perjuangan untuk terus kekal dalam industri apatah lagi kariernya baru bermula.

Firdaus rancang keluarkan single selepas ini.

"Selepas ini saya akan keluarkan single terbaharu dalam masa terdekat. InsyaAllah dalam bulan ini lagu akan siap.

"Bila dah terkeluar ini takkan saya nak berhenti di tengah jalan. Kita pun kena teruskan apa yang perlu untuk terus kekal dalam industri.

"Saya percaya Tuhan nak beri yang lebih baik lagi. Saya akur dengan keputusan malam ini," ujarnya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Firdaus Rahmat, Big Stage 2023, hiburan,

Summary: <b>FIRDAUS</b> Rahmat anggap tiada rezeki untuk melangkah ke peringkat akhir Big Stage 2023.

Firdaus akur dengan keputusan yang tertulis buatnya.


Meghan Trainor timang anak kedua, bersalin tarikh sama kenal suami 7 tahun lalu

PENYANYI Meghan Trainor selamat melahirkan bayi lelaki pada 1 Julai lalu sama tarikh dengan ulang tahun ketujuh perkenalannya bersama suami iaitu Daryl Sabara.

Meghan memaklumkan cahaya mata kedua seberat 3.62 kilogram yang diberi nama Barry Brurce itu dilahirkan secara pembedahan.

Penyanyi lagu All About That Bass itu turut mengucapkan terima kasih kepada doktor serta jururawat yang membantu memudahkan urusan kelahiran.

Meghan dan suami menyambut kelahiran Barry pada 1 Julai lalu.

"Pada 1 Julai (ulang tahun ketujuh tarikh pertama kali bertemu) kami menyambut kelahiran Barry Bruce Trainor ke dunia.

"Dia seorang bayi lelaki seberat 8 paun (3.62 kilogram) dan dilahirkan secara pembedahan.

ARTIKEL BERKAITAN: Meghan Trainor fobia lakukan hubungan intim, dakwa saiz zakar suami terlalu besar

ARTIKEL BERKAITAN: Hasrat bersalin secara normal tidak kesampaian, Jessie J sempat menari sebelum masuk bilik bedah

"Terima kasih kepada semua doktor dan jururawat yang menjaga kami dengan sangat baik," katanya.

Meghan berkongsi perkara itu menerusi sebuah hantaran yang dimuat naik di Instagram miliknya.

Menjengah di ruangan komen, rata-rata peminat dan rakan artis termasuk Paris Hilton serta Mandy Moore mengucapkan tahniah atas kelahiran cahaya mata kedua itu.

"Tahniah sis, saya tumpang gembira untuk kamu.

"Go mama... Selamat lahir ke dunia, Barry. Bertuahnya kamu.

"Comelnya bayi kamu. Tahniah kerana mendapat seorang bayi lelaki," tulis mereka.

Untuk rekod Meghan dan Daryl mendirikan rumah tangga pada 2018 dan pasangan itu mempunyai seorang anak lelaki iaitu Riley Sabara yang kini berusia dua tahun.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Meghan Trainor bersalin anak kedua, Meghan Trainor, Artis bersalin, Bintang global, Hiburan

Summary: <b>MEGHAN</b> selamat melahirkan bayi lelaki yang diberi nama Barry Bruce Trainor.


Shah Rukh Khan tiba di Mumbai dalam keadaan sihat, khabar angin terlibat kemalangan terbukti palsu

KEMUNCULAN pelakon Shah Rukh Khan di Lapangan Terbang Antarabangsa Mumbai, India pada pagi Rabu menepis desas-desus kononnya aktor berkenaan terlibat dalam satu kemalangan, baru-baru ini.

Kelibat Shah Rukh Khan, 58, dilihat dalam keadaan sihat tanpa sebarang kesan cedera atau bekas pembedahan.

Shah Rukh mengejutkan peminat yang sebelum bimbang tentang keadaannya.

Malah dia juga sempat memberi senyuman kepada pengamal media tempatan yang telah menunggu di sana.

Shah Rukh Khan dilihat memakai baju berwarna biru serta topi.

ARTIKEL BERKAITAN: Netizen desak peminat wanita dipenjara, cium Shah Rukh Khan tanpa rasa malu

ARTIKEL BERKAITAN: Perbualan WhatsApp Shah Rukh Khan tersebar... Rayu pegawai penyiasat bebas anak kes dadah, tawar rasuah RM13 juta

Ketibaan Shah Rukh Khan ketika itu mengejutkan peminat yang sebelum ini mula bimbang tentang keadaannya walaupun hanya cedera ringan pada bahagian hidung.

Sebelum ini, dilaporkan pelakon filem Diwale itu terlibat dalam kemalangan ketika sedang menjalani penggambaran di Los Angeles, Amerika Syarikat.

Disebabkan kejadian itu dia dikatakan perlu menjalani pembedahan kecil susulan kecederaan pada bahagian hidung.

Sebagai seorang bintang ternama Bollywood, berita berkenaan menjadi bualan ramai kerana rata-rata peminat bimbang jika dia tidak dapat meneruskan penggambaran.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Shah Rukh Khan kemalangan, Shah Rukh Khan, Artis Bollywood,

Summary: <b>KEMUNCULAN</b> Shah Rukh Khan menepis desas-desus kononnya aktor berkenaan terlibat dalam satu kemalangan.


Penyanyi Coco Lee meninggal dunia, keluarga sahkan akibat bunuh diri

PENYANYI terkenal Hong Kong Coco Lee meninggal dunia pada usia 48 tahun pada Rabu selepas dipercayai membunuh diri di kediamannya.

Adik kepada Coco mendedahkan penyanyi itu sudah lama menderita masalah kemurungan sejak beberapa tahun lalu dan keadaannya bertambah buruk sejak kebelakangan ini sebelum ditemukan tidak sedarkan diri pada Ahad lalu.

Coco turut dilaporkan berada dalam keadaan koma sejak dimasukkan ke Hospital Queen Mary sebelum disahkan meninggal dunia pada Rabu.

Coco menderita masalah kemurungan sejak beberapa tahun lalu.

"Meskipun Coco sudah mendapatkan khidmat profesional bagi mengatasi masalah kemurungan namun sayangnya dia mengambil jalan pintas bagi menamatkan penderitaan dialaminya," kata adiknya.

Nancy memaklumkan mengenai kematian Coco menerusi media sosial miliknya.

Tahun ini merupakan ulang tahun ke-30 penglibatannya dalam dunia seni.

ARTIKEL BERKAITAN: Seminggu selepas umum konsert, Paul Cattermole (S Club 7) meninggal dunia

ARTIKEL BERKAITAN: Pelakon drama 'Snowdrop' maut jatuh tangga, keluarga buat keputusan derma organ mendiang

Penyanyi itu sering dijadikan rujukan selepas berjaya menjadi bintang dari Hong Kong yang berjaya menembusi pasaran antarabangsa termasuk Amerika Syarikat.

Memulakan karier pada 1994, Coco sudah melancarkan 15 buah album dengan jumlah jualan sebanyak 10 juta unit.

Single berbasa Inggeris, Do You Want My Love pernah menduduki tangga keempat carta Billboard pada Disember 1999.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Coco Lee meninggal dunia, Coco Lee, Artis meninggal dunia, Bintang global, Hiburan

Summary: <b>COCO</b> koma selama dua hari sebelum disahkan meninggal dunia.


Cukup satu malam! Anuar Zain tiada perancangan tambah hari konsert sempena 40 tahun dalam dunia seni

PENYANYI Anuar Zain tidak merancang untuk menambah hari konsert Anuar Zain 40 Tahun (AZ40) yang akan berlangsung pada 28 Oktober depan meskipun ramai peminat menyatakan keterujaan untuk menghadiri persembahan berkenaan.

Kata Anuar atau Shahrul Anuar Zain, 53, dia mahu memberikan persembahan terbaik buat penonton yang hadir dan berjanji akan mengadakan konsert lain jika masih ada sambutan.

“Kalau ada yang nak konsert lain, kita akan buat pada masa akan datang. Tetapi untuk konsert ini hanya satu malam sahaja.

Anuar janjikan persembahan yang berbeza buat peminat.

“Saya nak berikan yang terbaik. Saya takut tak boleh nak fokus kalau ada buat untuk dua malam. Setiap penyanyi berbeza, untuk saya cukup berikan yang terbaik hanya satu malam,” katanya kepada mStar.

Anuar ditemui ketika sidang media konsert berkenaan yang berlangsung di Petaling Jaya pada Rabu.

Tambah Anuar juga dia sudah menyemak tarikh tersebut terlebih dahulu supaya tidak bertindih dengan mana-mana rakan artis lain yang juga mahu membuat konsert.

ARTIKEL BERKAITAN: Ada sebab Anuar Zain tolak jadi juri, paling takut dengan kecaman peminat

ARTIKEL BERKAITAN: “Saya tak reti nak berjoget” - Anuar Zain enggan ikut trend media sosial, tidak mahu malukan diri

Katanya, sebagai seorang penyanyi dia harus menghormati rakan artis lain dan enggan bersaing mengadakan konsert untuk peminat.

“Sebelum nak tetapkan tarikh konsert saya dan periksa dahulu jadual persembahan artis lain. Rasanya tidak elok kalau bertindan atau tarikh dekat dengan konsert lain.

“Saya selalu memikirkan tentang orang lain juga. Kalau boleh tak nak kacau artis lain. Saya perlu hormat rakan artis juga,” ujarnya.

Rasanya tidak elok kalau bertindan atau tarikh dekat dengan konsert lain

ANUAR ZAIN

PENYANYI

Bercakap tentang persediaan konsert, Anuar lebih memberi tumpuan kepada persiapan stamina dengan melakukan senaman bersama jurulatih peribadi.

Dia juga mendapat kerjasama pasukan yang sudah memahami kehendaknya dalam setiap persembahan.

“Saya bekerja dengan orang-orang yang sudah biasa dengan saya. jadi tak perlu nak fikirkan hal-hal lain kerana mereka tahu apa yang saya mahukan.

Konsert AZ40 rai ulang tahun ke-40 Anuar sebagai penyanyi.

“Jadi saya lebih fokus kepada stamina. Saya minta jurulatih untuk memberi fokus kepada latihan paru-paru bagi menjaga stamina,” jelasnya.

Konsert AZ40 akan berlangsung di Stadium Malawati, Shah Alam dan tiket akan mula di jual di www.jiotix.asia bermula 12 Julai.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Anuar Zain, konsert Anuar Zain 40 Tahun, lagu Anuar Zain, Stadium Malawati, penyanyi lelaki, hiburan

Summary: <b>ANUAR</b>  sudah menyemak tarikh terlebih dahulu supaya tidak bertindih dengan mana-mana rakan artis lain.

Anuar mahu fokus untuk memberikan terbaik buat peminat.


Selamba bertepuk tangan dengan penyanyi baharu, Hawa Rizwana mohon maaf khilaf soal pergaulan

BERSENTUHAN tangan dengan personaliti media sosial yang juga merupakan penyanyi baharu iaitu Sid Murshid dalam satu rakaman video, pengacara Hawa Rizwana menerima kecaman netizen.

Rata-rata peminat berasa kurang senang dengan tindakan spontan Hawa itu dilihat kurang sesuai dengan imej berhijab dibawa olehnya.

Menjawab mengenai perkara itu, Hawa atau Hawa Rizwana Ahmad Redzuan, 28, berkata, dia menganggap teguran peminat itu tanda mereka masih menyayangi dirinya.

Hawa akan berusaha untuk cuba menjaga batas pergaulan.

Dia juga dengan rendah hati memohon maaf atas kesilapan yang dilakukan itu.

"Saya hargai keprihatinan yang menegur. Saya bersyukur kerana ramai yang menyayangi saya.

ARTIKEL BERKAITAN: [V] Teruk Hawa Rizwana kena hentam isu berpakaian ketat, ‘angle’ gambar punca nampak seksi

ARTIKEL BERKAITAN: Zizan Razak minta maaf kepada Khai Bahar, terkejut gambar dengan Hawa Rizwana kecoh satu Malaysia

"Saya juga ingin meminta maaf atas kekhilafan ini," katanya ketika dihubungi mStar.

Dalam pada itu, Hawa berjanji akan lebih menjaga batas pergaulan dengan mana-mana lelaki selepas ini.

Saya hargai keprihatinan yang menegur. Saya bersyukur kerana ramai yang menyayangi saya.

HAWA RIZWANA

PENGACARA

"Saya akan cuba yang terbaik untuk menjaga kesopanan dengan sesiapa pun yang saya bergaul selepas ini," jawabnya ringkas.

Sebelum ini, video memperlihatkan Hawa bersama Sid Murshid atau Murshid Mahmud, 30, bersama-sama menyiapkan menu nasi goreng tular di aplikasi Instagram.

Dalam video berkenaan, Hawa memberikan tepukan 'high five' dengan Sid Murshid, sekaligus mengundang kritikan netizen berikutan pengacara program MeleTop ini terkenal dengan imej muslimah.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Hawa Rizwana mohon maaf, Hawa Rizwana high five Sid Murshid, Hawa Rizwana, Sid Murshid, Gosip artis, Hiburan

Summary: <b>RATA-RATA</b> peminat berasa kurang senang dengan tindakan spontan Hawa memandangkan dia membawa imej berhijab.


“Terima kasih semua”… Judika padam foto di IG, buat satu keputusan berat

TINDAKAN penyanyi Judika memadam semua foto di akaun Instagram miliknya menimbulkan tanda tanya dalam kalangan peminat.

Menerusi hantaran terbaharu, Judika atau nama sebenarnya Judika Nalon Abadi Sihotang, 45, menulis kapsyen mengucapkan terima kasih kepada semua peminat yang telah menyokongnya selama ini.

"Terima kasih telah menyokong saya selama ini," katanya.

Judika mengucapkan terima kasih buat peminat yang menyokongnya.

Menjengah di ruangan komen, rata-rata peminat dan rakan artis turut bertanyakan khabar tentang dirinya dan berharap penyanyi lagu Aku Yang Tersakiti itu berada dalam keadaan baik.

"Abang Judika harap kamu baik-baik saja.

ARTIKEL BERKAITAN: Buat show tanpa henti sejak 2 bulan lalu, peti suara Judika hampir rosak

ARTIKEL BERKAITAN: Judika tak kejar harta, mahu hidup gembira dengan keluarga - "Bukan wang yang jadi Tuhan"

"Abang kenapa? Jangan hilang.

"Mungkin ini pilihan yang berat, tapi tentunya Judika sudah fikir sehabis baik. Harap yang terbaik untuk abang," tulis netizen.

Malah, ada juga segelintir peminat yang menganggap akaun Instagram milik penyanyi Indonesia itu telah digodam.

"Nampaknya seperti akaun abang Judika kena godam. Hilang semua gambar miliknya.

"Bang ini mahu promosi lagu baru atau kena godam," kata netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Judika padam gambar di Instagram, Judika, Artis Indonesia, Bintang global, Hiburan

Summary: <b>TINDAKAN</b> Judika memadam semua foto di akaun Instagram miliknya menimbulkan tanda tanya dalam kalangan peminat.


Puteri Sarah, Ira Kazar temui jalan damai... Kes saman selesai luar mahkamah

PEGUAM bela kepada pelakon Puteri Sarah Liyana iaitu Puteri Ummi Kartini Abd Latiff mengesahkan kes saman aktres berkenaan terhadap bekas madunya iaitu Ira Kazar diselesaikan secara baik di luar mahkamah.

Menurut Puteri Ummi, dalam sebutan kes yang dilakukan secara atas talian di hadapan Hakim Mahkamah Sesyen Kuala Lumpur Norakhmar Mohd Sani pada Rabu, kedua-dua pihak telah bersetuju untuk menyelesaikan secara damai.

"Penghakiman persetujuan telah direkodkan di mana pihak-pihak telah menyelesaikan kes secara damai di luar mahkamah dan kes selesai," katanya.

Puteri Sarah bersetuju untuk menyelesaikan secara damai.

Ira atau Faghirah Fatini Kazaruddin, 27, dan dua ahli keluarganya selaku defendan diwakili peguam Ammar Ghalip.

Pada Jun tahun lalu, Puteri Sarah Liyana atau Sarah Liyana Megat Kamaruddin, 38, memfailkan saman terhadap Ira atas dakwaan menganggu rumah tangganya.

ARTIKEL BERKAITAN: [V] Syamsul, Puteri Sarah cerai talak satu

ARTIKEL BERKAITAN: Semua kes mahkamah Syamsul, Puteri Sarah selesai termasuklah saman Ira Kazar

Selain itu, dua ahli keluarga Ira yang turut disaman ialah kakaknya Yasmin dan bapanya Kazar atau nama penuhnya Kazaruddin Saisi.

Pada 4 Julai tahun sama, Mahkamah Sesyen Kuala Lumpur mengeluarkan perintah injunksi inter-parte (kedua-dua belah pihak) yang antara lainnya menyatakan Ira atau sesiapa yang mempunyai kaitan dengan Ira menjejaskan ketenteraman dan kedamaian Puteri Sarah dan keluarga serta keluarga mentuanya termasuk suami Syamsul.

Kemelut rumah tangga pasangan ini berakhir apabila Syamsul dan Puteri Sarah sah bercerai talak satu di Mahkamah Rendah Syariah Wilayah Persekutuan Kuala Lumpur pada 14 Jun lalu,

Ira dan Syamsul bernikah Januari lalu.

Malah, peguam syarie yang mewakili Syamsul iaitu Azmi Rais turut mengesahkan kesemua tuntutan termasuk isu saman antara Puteri Sarah terhadap Ira Kazar telah selesai.

Bagaimanapun maklumat terperinci mengenai isu saman itu tidak boleh didedahkan.

Untuk rekod, Puteri Sarah mendirikan rumah tangga dengan Syamsul pada 8 Mac 2014 dan dikurniakan dua cahaya mata iaitu Syaikhul Islam, 6, dan Sumayyah yang kini berusia lima tahun.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Puteri Sarah Liyana cerai, Artis bercerai, Ira Kazar, Kes injunksi Ira Kazar, Gosip artis, Hiburan

Summary: <b>KES</b> saman Puteri Sarah terhadap bekas madunya Ira Kazar diselesaikan secara baik.

Kes saman Puteri Sarah terhadap Ira selesai.


“Tak perlulah tulis macam ni” - Nad Zainal minta individu jaja kisah rumah tangganya segera bertaubat

BERITA palsu kisah rumah tangga pasangan pelakon Nad Zainal dan Ungku Ismail menjadi bahan terbaharu individu tidak bertanggungjawab mempromosikan produk jualan di medium media sosial.

Kesal dengan tindakan itu, Nad atau Farah Nadia Zainal Abidin, 33, berkata dia bimbang jika berita tidak benar itu mengundang salah faham dalam kalangan peminat.

"Kalau iya pun nak jual barang, tak perlu tulis macam ini. Dah netizen percaya. Atau ada Nad Zainal lain?

Nad menyelar tindakan individu tidak bertanggugjawab.

"Nad yang ini (dirinya), yang tulen, jaranglah nak buka mulut canang kisah rumah tangga.

"Penat sis tekan link, bagi link tapi rupanya suruh shopping... Semoga bertaubat," katanya.

ARTIKEL BERKAITAN: Ungku Ismail, Nad Zainal kini suami isteri... Pereka fesyen kongsi cerita persiapan mempelai

ARTIKEL BERKAITAN: Berpakaian serba putih sambil berpegangan tangan di masjid, Nad Zainal dan Ungku Ismail dihujani ucapan tahniah

Nad menulis perkara tersebut menerusi satu hantaran di laman Instagram miliknya pada Rabu.

Dalam tangkap layar yang dikongsi, pautan laman tersebut menulis luahan Nad yang mula tidak selesa dengan kehidupan rumah tangga bersama Ungku Ismail.

Bagaimanapun perkongsian itu tidak menjelaskan secara terperinci masalah pasangan ini, namun dibimbangi boleh menimbulkan salah faham kononnya perkahwinan mereka sedang berdepan kemelut.

"Saya nak jaga mood di set. Jangan suka buat kelakar di sosial media. Nanti ramai yang lurus percaya.

"Farah Othman lah yang jelaskan sebab Farah Nadia nak shoot," kata Nad lagi.

Nad dan Ungku menjadi mangsa individu mempromosi produk jualan.

Sementara itu, suaminya iaitu Ungku Ismail atau Ungku Ismail Ungku Abdul Aziz, 37, turut meluahkan rasa kurang senang dengan kaedah mempromosi sebegitu.

"Kalau saya lagi menyampah ada la yang kuat fitnah, cerita buruk sangka, buat cerita ikut suka sebab nak tutup salah sendiri, menghasut orang," tegasnya.

Untuk rekod, Nad dan Ungku mendirikan rumah tangga pada 23 Januari lalu.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Nad Zainal, Ungku Ismail, Nad Zainal jawab netizen, berita palsu artis, netizen

Summary: <b>KISAH</b> rumah tangga Nad dan Ungku Ismail menjadi bahan individu tidak bertanggungjawab mempromosikan produk jualan.

Nad kesal berita palsu tentang rumah tangga dijadikan bahan promosi produk.


Bertengkar dengan isteri... Lelaki tergamak tumbuk anak perempuan 11 tahun, si adik 3 tahun ditampar sampai lebam

BERTENGKAR dengan isteri, seorang lelaki tergamak membelasah dua anaknya yang masih kecil.

Ketua Polis Daerah Ampang Jaya, Asisten Komisioner Mohd Azam Ismail berkata, anak perempuan suspek berusia 11 tahun ditumbuk, manakala anak lelakinya berusia tiga tahun ditampar.

Dalam kejadian pada Rabu, pertengkaran berlaku selepas isteri suspek meminta pasport miliknya serta anak-anak.

"Suspek didakwa menumbuk muka anak perempuan mereka berusia 11 tahun sebanyak dua kali.

"Lelaki itu juga didakwa menampar muka anak lelakinya berusia tiga tahun sehingga meninggalkan kesan lebam," katanya dalam satu kenyataan, pada Ahad.

Mohd Azam berkata, pengadu turut diugut oleh suaminya kerana mahu membuat laporan polis.

Suspek yang berusia 40 tahun dan bekerja sebagai penunda kenderaan ditahan pada pukul 6.45 petang Jumaat.

"Pertengkaran dipercayai bermula selepas pengadu bertanyakan mengenai pasport dan pemilik sepasang kasut yang ditemui di pejabat suaminya, sehingga menyebabkan kejadian itu.

"Suspek direman tujuh hari hingga 7 Julai ini untuk siasatan lanjut," katanya sambil menambah dua anak suspek kini berada di Wad Pediatrik Hospital Ampang untuk rawatan dan pemantauan lanjut.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

dera anak, pukul anak, tumbuk anak, tampar anak, bapa curang, kisah suami kisteri

Summary: <b>PERTENGKARAN</b> berlaku selepas isteri suspek meminta pasport miliknya serta anak-anak.

{\"image_path\":\"uploads\\/images\\/2023\\/07\\/02\\/2155975.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":275,\\\"image_original_height\\\":183,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Suspek menumbuk muka anak perempuan berusia 11 tahun sebanyak dua kali. -Gambar hiasan\",\"image_count\":2}


Gadis-gadis galak sembang lucah di TikTok, tunjuk pro pandai buat seks... Netizen geleng kepala, jijik hadap perangai buka aib sendiri

IBARAT hilang rasa malu dalam diri, topik yang sebelum ini menjadi tabu dalam masyarakat mula dibualkan secara terbuka.

Situasi itu jelas dapat dilihat menerusi satu perkongsian yang memaparkan gelagat segelintir gadis tanpa segan silu bersembang perihal seks di laman sosial.

Perkongsian asal dimuat naik di TikTok, memaparkan video secara rambang dengan kapsyen 'ingat girl, hidup ini keras... kalau tak boleh sampai tekak, jangan paksa'.

Hantaran itu kemudian disusuli dengan komen-komen berbaur lucah daripada pengguna aplikasi media sosial tersebut yang rata-ratanya gadis atau masih remaja.

Komen-komen yang ditinggalkan memberi gambaran mengenai perihal perbuatan seks oral dengan ada segelintir daripada mereka berkongsi 'kaedah' untuk melakukannya.

Perkongsian yang dimuat naik semula di Twittter.

"Memang tak paksa pun tapi tetap kena tekan kepala. Sakit rambut.

"Dah sampai tekak, keluar air mata.

"Salah teknik, boleh luruh maskara.

"Kena tahu cara, baru tak rasa terpaksa," demikian antara komen tersebut.

Menerusi carian di aplikasi TikTok, difahamkan video berkenaan sudah dipadam oleh pemilik akaun.

ARTIKEL BERKAITAN: Murid naif terjebak ‘sexting’, pakwe Form 3 ajar sembang lucah - “Masuk sekolah menengah, tak tahulah apa nasibnya”

ARTIKEL BERKAITAN: Dah left, tapi buat grup WhatsApp lain pula... wanita kecewa suami ketagih sembang XXX - “Macam mana nak didik isteri dan anak?”

Namun, hantaran tersebut sempat dimuat naik semula oleh pengguna media sosial lain di laman Twitter.

Ternyata hantaran tersebut mencetuskan pelbagai reaksi dalam kalangan pengguna Twitter yang melahirkan rasa kurang senang dengan gelagat segelintir gadis yang sangat memalukan.

Su**al di mana-mana. Dekat TikTok tu bersepah perempuan buka aib sendiri. Yang dah kahwin pun sama.

NETIZEN

"Dasar betina jal***. Lepas itu konon terpaling T20. Otak kosong tak ada pendidikan tapi nak sama level budak lepasan universiti.

"Su**al di mana-mana. Dekat TikTok tu bersepah perempuan buka aib sendiri. Yang dah kahwin pun sama.

"Seram baca... perbuatan maksiat ditulis bagaikan ia satu trofi dalam kehidupan.

"Gadis Malaysia perlahan-lahan ikut cara hidup barat. 10 tahun lalu mereka tak akan cakap begini depan budak lelaki pun," demikian antara komen netizen.

Sebahagian komen netizen terhadap perkongsian berkenaan.

Sebagai peringatan bersama, perlakuan seperti berjenaka lucah adalah haram sama sekali dalam Islam.

Malah budaya sebegini tidak seharusnya menjadi kebiasaan dalam masyarakat kerana perkataan-perkataan yang tidak senonoh pada umumnya adalah perkataan yang tercela.

Perihal itu dihuraikan secara panjang lebar di laman web Pejabat Mufti Wilayah Persekutuan menerusi topik hukum berjenaka lucah.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

gadis sembang lucah, tak segan buka aib, hidup ini keras, gaya hidup barat,

Summary: <b>LEBIH</b> memalukan, ada segelintir daripada mereka berkongsi 'kaedah' untuk melakukan seks oral.

{\"image_path\":\"uploads\\/images\\/2023\\/07\\/02\\/2155929.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":830,\\\"image_original_height\\\":561,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Perkongsian yang memaparkan gadis meninggalkan komen berbaur lucah dalam satu hantaran video.  \",\"image_count\":3}


Tengah ’sedap’ keluar dating tiba-tiba bakal BF lesap, beg tangan dalam kereta angkut sekali - “Jangan pendek akal macam saya”

TEMU janji bersama teman wanita atau lelaki adalah lumrah dalam percintaan.

Ia merupakan sebahagian daripada proses untuk mengenali pasangan dengan lebih dekat kerana komunikasi melalui platform elektronik sahaja tidak memadai.

Namun risiko keselamatan amat tinggi kerana tiada siapa yang tahu jika seseorang itu mungkin mempunyai niat serong.

Ciapan asal di Twitter.

Seperti yang berlaku terhadap seorang gadis ini, dia mengadu ditinggalkan secara mengejut oleh lelaki yang dikenalinya melalui aplikasi mencari jodoh (dating app), baru-baru ini.

Bagaimanapun kes itu sudah diselesaikan dengan baik dan ia diminta supaya dijadikan pengajaran kepada wanita di luar sana.

"Saya kenal secara online dengan seorang lelaki ini, saya keluar dating naik kereta dia. Tiba-tiba dia hilang macam tu je dengan barang peribadi saya masih dalam kereta dia.

ARTIKEL BERKAITAN: Depan isteri jadi suami ‘soleh’, keluar rumah rancak buka ‘dating apps’ cari perempuan... Paling sedih kantoi mesej langgan pelacur!

ARTIKEL BERKAITAN: Suami kantoi bersusun ‘dating apps’ dalam telefon, isteri suruh sumpah dengan al-Quran janji tak main cinta online

"Namun saya nak ucapkan terima kasih banyak dekat ayah dia sebab sudi beri kerjasama. Dah dapat semula barang saya. Ini satu pengajaran untuk saya. Jangan sesekali percaya dengan lelaki dekat dating app.

"Jangan jadi pendek akal macam saya. Jangan pernah berani keluar waktu malam dengan lelaki yang kita baru kenal, tolong jangan," tulis wanita itu insaf.

Perkongsian wanita itu di Twitter menarik perhatian ramai termasuk seorang lelaki yang mengimbas memori lama dan mendakwa dia pernah melihat kejadian yang serupa tetapi malangnya ia berakhir dengan tragedi.

Kalau keluar malam, sebelum pukul 12 tengah malam hantar dia (teman wanita) balik rumah.

WARGA MAYA

"Kaum lelaki, tolong la bertanggungjawab kalau bawa perempuan keluar. Pastikan hantar mereka pulang dengan selamat. Ketika saya masih remaja, ada seorang gadis ni ditinggalkan di tepi jalan oleh teman lelakinya pada waktu malam.

"Dia merayu untuk tidak ditinggalkan di situ tetapi permintaannya tidak diendahkan dan dia dibiarkan begitu sahaja dalam kegelapan malam. Dia akhirnya diculik, dirogol, dibunuh dan badannya dikerat untuk dibakar.

"Mangsa hanya berumur 16 tahun, dia merupakan pelajar sekolah di kawasan perumahan saya. Kejadian pada tahun 2011 di Masai, Johor. Seluruh kejiranan saya trauma sehingga ke hari ini.

"Pada tahun 2015 suspek itu dah dapat hukuman mati yang diputuskan oleh Mahkamah Persekutuan, syukur," kata lelaki itu.

Sebahagian ciapan balas warga maya.

Kejadian yang dikongsikan lelaki berkenaan dipercayai merujuk kepada jenayah pembunuhan kejam didalangi seorang pengawal keselamatan bersama rakannya di sebuah ladang kelapa sawit.

Warga maya lain pula mengatakan tidak manis untuk membawa keluar wanita sehingga ke lewat malam.

"Untuk lelaki, jangan la curi-curi bawa anak dara orang keluar. Jangan buat benda tak senonoh dengan anak orang. Jaga kehormatan diri dia sebab insan itu kau nak buat isteri.

"Nak dia jadi mak kepada anak-anak kau. Kalau suka, pergi terus terang dengan ibu bapa dia. Kalau keluar malam, sebelum pukul 12 tengah malam hantar dia balik rumah.

"Apabila dah hantar teman wanita depan rumah, pastikan dah nampak dia masuk ke dalam pintu rumah baru gerak. Kepada wanita, jangan mudah percaya lelaki di dating apps," kata sebahagian warga maya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

perempuan diperdaya lelaki, bahaya dating apps, lelaki durjana, teman lelaki penipu

Summary: <b>GADIS</b> itu lega apabila bapa kepada lelaki yang ditemuinya itu beri kerjasama baik.

Lelaki bertanggungjawab terhadap keselamatan teman wanitanya ketika keluar bersama. -Gambar hiasan


“Berani curang, ini balasannya” - Gerun wanita buat ‘tutorial’ kerat zakar lembu, golongan lelaki tampil pertahan diri

SEJAK Khamis, media sosial dipenuhi dengan foto serta video yang memaparkan kemeriahan sambutan Aidiladha di Malaysia dan luar negara.

Antara yang mencuri tumpuan tentunya rakaman tular lembu terlepas ikatan, video upacara sembelihan, makan-makan dan banyak lagi.

Terbaharu, seorang wanita turut menjadi perhatian netizen apabila memuat naik video memaparkan sebahagian daging korban yang diletakkan di dalam sebuah bekas.

Aidladha di Malaysia disambut pada Khamis. -Gambar hiasan

Sambil memegang pisau, wanita itu dilihat memotong organ haiwan berkenaan yang berbentuk silinder, dipercayai zakar.

"Lelaki kalau berani curang, ini balasannya. Ha potong," ujar wanita itu sebelum disambut dengan gelak ketawa beberapa individu.

Video yang dimuat naik ke aplikasi TikTok itu diletakkan kapsyen 'balasan lelaki curang' dan turut disertakan tanda pagar #kenduri.

Lelaki kalau berani curang, ini balasannya. Ha potong.

WANITA TULAR

Sehingga kini, video berkenaan meraih hampir lima juta tontonan dan turut dibanjiri lebih 11,000 komen netizen.

Segelintir kaum Hawa dilihat menyokong video 'amaran' oleh wanita berkenaan dan berharap suami atau teman lelaki mereka tidak berlaku curang.

"Saya pernah melawak kat suami, saya nak potong kalau curang. Dia jawab nanti tumbuh lain.

ARTIKEL BERKAITAN: Sayu, lembu mengalir air mata bakal dikorbankan... Pujukan pemilik pun meruntun hati - "Itam jangan sedih-sedih"

ARTIKEL BERKAITAN: Longgok perut lembu penuh tahi tepi tong sampah, penduduk terkejut ada orang tak reti urus haiwan korban... Busuk siap berulat!

"Saya seorang je ke yang terus share (video) kepada pasangan?

"Terima kasih akak sebab dah bagi tutorial macam mana nak buat dengan lelaki curang," komen beberapa wanita.

Dalam pada itu, ramai lelaki turut muncul di ruangan komen untuk mempertahankan diri mereka dan menyatakan kaum Hawa juga tak terlepas melakukan kesalahan sama.

"Kalau perempuan curang pula macam mana?

Tangkap layar video tular yang meraih hampir lima juta tontonan.

"Laki beli beras. Jangan takut, lawan.

"Eh, nak bermadu tak bagi pula," tulis beberapa lelaki.

Lebih menghiburkan, segelintir lelaki turut meluahkan rasa ngilu dan gerun melihat aksi wanita berkenaan.

"Akak potong benda tu, saya yang rasa sakit.

"Daging tu kena potong, aku yang rasa.

Aidiladha disambut meriah di negara ini. -Gambar hiasan

"Ngilu dia terasa sampai Selangor weh," tulis beberapa individu lagi.

Bahagian zakar lembu sebenarnya bukanlah satu menu asing dalam kalangan rakyat negara kita, malah juadah sup torpedo juga mempunyai penggemarnya yang tersendiri.

Menurut laman sesawang Mufti Wilayah Persekutuan, zakar lembu jantan termasuk bahagian yang halal dimakan namun makruh hukumnya jika dimakan kerana ia termasuk dalam kategori anggota yang menjijikkan.

Oleh itu, halal makan sop torpedo yang mana bahan asasnya adalah batang zakar lembu jantan.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

potong zakar lembu, potong organ haiwan, haiwan sembelihan, lelaki curang, potong zakar, sup torpedo, zakar lembu halal

Summary: <b>AKSI</b> seorang wanita memotong organ haiwan tular di media sosial.

Aksi seorang wanita memotong organ haiwan tular di media sosial.


Doakan kematian Abdul Hadi, Tun M... PM gesa pengguna Twitter mohon maaf segera!

PERDANA Menteri Datuk Seri Anwar Ibrahim kesal dengan tindakan seorang pengguna media sosial yang memuat naik ciapan berhubung kesihatan Presiden PAS Tan Sri Abdul Hadi Awang.

Dalam catatan Twitter pada Ahad, Anwar mengarahkan lelaki dikenali sebagai Zaki Yamani itu memohon maaf atas kenyataan yang diterbitkannya menerusi Twitter.

"Saya membantah dan kesal dengan ciapan biadab Zaki Yamani dan mengarahkan beliau untuk memohon maaf dengan kadar segera," ciap Anwar.

Zaki pada Sabtu menulis kenyataan yang menghina keadaan kesihatan Abdul Hadi dan bekas perdana menteri Tun Dr Mahathir Mohamad.

Tangkap layar ciapan lelaki tersebut.

Kesihatan Abdul Hadi dilaporkan semakin merosot dan beliau kini mendapatkan rawatan di hospital.

Tindakan Zaki yang mendoakan kematian Abdul Hadi serta Mahathir menyebabkan dia menerima kecaman netizen.

Terdahulu, anak lelaki kepada Abdul Hadi iaitu Muhammad Khalil Abdul Hadi meminta orang ramai mendoakan kesihatan bapanya.

“Tolong doakan ayah saya kerana kesihatannya semakin merosot sebelum Hari Raya Aidiladha dan dia sedang mendapatkan rawatan dan sedang dipantau doktor di hospital," tulisnya di Facebook.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Hadi Awang sakit, Tun M, Khalil Hadi, Anwar Ibrahim, tweet biadab, doakan kematian, kesihatan merosot, permohonan maaf

Summary: <b>ANWAR</b> mengarahkan individu itu memohon maaf segera atas ciapan biadab yang dikongsinya.

Anwar mengarahkan individu itu memohon maaf segera atas ciapan biadab yang dikongsinya. Foto: REUTERS/Lim Huey Teng


Longgok perut lembu penuh tahi tepi tong sampah, penduduk terkejut ada orang tak reti urus haiwan korban... Busuk siap berulat!

SETIAP kali tibanya Aidiladha, mereka yang berkemampuan pasti tidak akan melepaskan peluang untuk melaksanakan ibadah korban.

Hadis sendiri menyebut terdapat banyak fadilat dan kelebihan bagi orang yang melaksanakan korban.

Sungguhpun sudah beberapa hari berlalu, namun masih banyak perkongsian di media sosial mengenai kisah hari raya korban di kawasan masing-masing yang dikongsikan warga maya.

Terbaharu, dalam satu perkongsian di Facebook, seorang pengguna membuat hantaran meluahkan rasa geram dengan sikap segelintir individu yang tidak bertanggungjawab membuang organ haiwan korban merata-rata selepas selesai melaksanakan ibadah tersebut.

Individu tersebut membuat hantaran berkenaan dalam grup Facebook Kuala Terengganu Residen, dalam loghat negeri berkenaan.

Hantaran yang dikongsikan individu berkenaan di Facebook.

"Sejenis manusia yang tak cerdik. Buat ibadah korban molek (baik) dah tapi otak tak guna. Kalau tak pandai urus, beri kepada orang yang pandai urus. Kalau tidak, tanamlah benak!

"Kamu ingat pergi buang dekat tong majlis (perbandaran) macam tu mereka datang kutip segera ke, benak? Dengan busuk kohong (bau seperti bangkai) gitu, dengan lalat hurung, dengan ulatnya.

"Bukan satu, sampai dua tiga bahagian pergi buang dekat tong sampah. Ibadah korban macam mana aku tak tahulah puak ini," luahnya.

ARTIKEL BERKAITAN: Sayu, lembu mengalir air mata bakal dikorbankan... Pujukan pemilik pun meruntun hati - "Itam jangan sedih-sedih"

ARTIKEL BERKAITAN: Lembu jantan terlebih manja sehari sebelum dikorbankan... Aksi pemuda disondol bikin sebak, ramai doa moga jumpa di syurga

Bersama-sama hantaran tersebut, dia turut memuat naik sekeping gambar memaparkan organ haiwan korban seperti usus dan lemak yang hanya diletakkan di sebelah deretan tong sampah.

Kesemua bahan buangan tersebut tidak dibungkus sebaliknya dibiarkan terdedah begitu sahaja.

Individu yang membuat perkongsian itu bagaimanapun tidak menyatakan lokasi dan waktu gambar tersebut dirakam.

Orang suruh dengar ceramah, kamu tak mahu... kan dah buta perut.

NETIZEN

Sementara itu menjengah ruangan komen, rata-rata warga maya turut sependapat dengan individu berkenaan dan mengecam tindakan tidak bertanggungjawab golongan yang melakukan perkara tersebut.

"Ini orang kata benak ubi. Tak tahu makna ibadah korban seperti dalam al-Quran.

"Orang suruh dengar ceramah, kamu tak mahu... kan dah buta perut.

"Aku bukan main payah nak dapatkan usus dan perut, mereka main buang macam tu saja.

"Hodoh betul perangai buang macam tu saja... tak tahu ke boleh undang penyakit kalau biar macam tu," demikian antara komen netizen.

Rata-rata warga maya turut meluahkan rasa kesal dengan sikap tidak bertanggungjawab segelintir individu berkenaan.

Sehingga kini perkongsian individu tersebut meraih 321 shares di Facebook.

Sebagai peringatan bersama, sisa atau bahagian lembu korban yang hendak dibuang juga perlu diuruskan dengan baik seperti dibungkus dalam plastik agar ia tidak mengundang haiwan liar seperti anjing.

Walaupun tiada dalil yang menyebut ia perlu ditanam, namun sudah menjadi tanggungjawab untuk membuangnya seperti sisa makanan lain dengan cara yang betul dan selamat.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

buang organ haiwan korban, lupus sisa haiwan korban, lapah daging lembu,

Summary: <b>KESEMUA</b> bahan buangan tersebut tidak dibungkus sebaliknya dibiarkan terdedah begitu sahaja.

Sisa atau bahagian lembu korban yang hendak dibuang perlu diuruskan dengan baik.


“Kalau tak nak bayar, blah je la!” - ‘Kak long kawasan’ sergah minta RM5, rupanya dah 10 tahun jadi ‘ulat parkir’

KEGIATAN 'ulat parkir' terutamanya di ibu kota semakin berleluasa bak cendawan tumbuh selepas hujan.

'Ular parkir' merujuk kepada mereka yang mengawal dan mengatur kenderaan di kawasan tertentu di samping mengenakan caj tidak masuk akal.

Perkara itu dilalui sekumpulan sahabat setelah seorang wanita dipercayai ahli sindiket 'ulat parkir' memaksa mereka membayar parkir di tepi jalan pada waktu malam.

Perkongsian asal di TikTok.

Melalui satu video tular di TikTok, kejadian yang dipercayai berlaku di Bukit Bintang, Kuala Lumpur itu menyaksikan pemandu dan penumpang sebuah kenderaan bertikam lidah dengan 'ulat parkir'.

"Orang yang bukan bawah (bekerja) Dewan Bandaraya Kuala Lumpur (DBKL) tiba-tiba datang minta bayar parking RM5.

"Sedangkan kami parking di situ tak sampai 10 minit nak beli (makanan) Damascus (restoran Arab) dekat Bukit Bintang. Tolong pihak DBKL siasat benda ni. Perkara macam ni tak sepatutnya berlaku.

ARTIKEL BERKAITAN: Kereta mewah, poket B40! Ada T20 kedekut bayar parkir, netizen kata nak jimat untuk ‘top-up’ kekayaan

ARTIKEL BERKAITAN: Pemandu Honda City bikin ‘panas’ di tempat parkir, sayang ‘bumper lowered’ tapi susahkan orang - “Kenapa tak guna valet je?”

"Minta sekali pihak polis tolong pantau lokasi berhampiran Damascus sebab ada pihak yang tak bertanggungjawab makan duit parking sedangkan itu lot parkir awam," kata individu yang berkongsi video berkenaan.

Dalam video tersebut, wanita pengutip wang parkir itu mendakwa dia sudah aktif menjalakan aktiviti berkenaan sejak 10 tahun lalu.

"Akak kerja je la dik. Bukan tak cakap (diberitahu) parking sini kena bayar, tadi dia (rakan sindiket) dah cakap. Kalau tak nak bayar, patutnya blah je la, jangan parking sini. Bayar je la. Harga murah je.

Berdasarkan pengalaman saya, kalau tak bayar nanti tiba-tiba cermin pecah, badan calar dan tayar pancit.

WARGA MAYA

"Orang Melayu dekat sini tak pernah ada masalah nak bayar, tak sangka juga ada yang Melayu bermasalah macam ni," kata wanita itu.

Enggan memanjangkan pertelingkahan, pemandu kenderaan terbabit akhirnya dilihat menyerahkan wang tunai RM5 seperti yang diminta walaupun rakannya membantah.

"Kalau parking dekat pusat beli-belah pun tak sampai RM5. Sekarang pun tak sampai 10 minit.

"Mungkin orang yang parking sebelum ni semua senyap sebab mereka tak berani bersuara," katanya.

Keadaan di sekitar Bukit Bintang, Kuala Lumpur pada waktu malam. -Gambar hiasan

Melewati ruangan komen, pemilik video itu mendakwa dia cuba menghubungi pihak berkuasa sebanyak dua kali ketika insiden meletus tetapi tidak dijawab.

"Saya kalau boleh memang tak nak bayar, dah telefon pihak DBKL dan polis dua kali tapi tak jawab.

"Kalau berlakon jadi pihak berkuasa untuk takutkan akak tu, risau nanti dia minta kad penguatkuasa pula, lagi parah situasi.

Sebahagian komen warga maya.

"Geram betul saya, padahal saya duduk je dalam kereta sepanjang parking dekat situ, teman lelaki yang pergi beli makanan. Pelik kena bayar juga," jelasnya.

Warga maya lain mengatakan mereka pernah berada dalam situasi sama dan mengalah untuk membayar kerana risau kemungkinan kereta yang ditinggalkan akan diapa-apakan.

"Berdasarkan pengalaman saya, kalau tak bayar nanti tiba-tiba cermin pecah, badan calar dan tayar pancit la. Jadi kita bayar je.

"Saya pernah parking lima minit di Damascus, kena bayar RM10. Katanya tempat dia," ujar warga maya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

ulat tiket, caj parkir mahal, Bukit Bintang, Kuala Lumpur, parkir haram

Summary: <b>WANITA</b> ini berhadapan dengan sindiket 'ulat parkir' di Bukit Bintang, Kuala Lumpur.

Insiden melibatkan sindiket 'ulat parkir' di Bukit Bintang, Kuala Lumpur.


Simpati nasib pakcik sebelah rumah, anak tak ramai tapi bergaduh adik-beradik... Pemuda bandingkan dengan jiran 13 zuriat

SUDAH pasti ramai yang biasa mendengar ungkapan 'anak pembawa rezeki'.

Justeru terdapat segelintir pasangan suami isteri tidak kisah sekiranya dikurniakan anak yang ramai, malah ada juga yang kurang bersetuju dengan konsep perancangan keluarga.

Bagi mereka, tidak baik sekiranya menolak rezeki yang dikurniakan Allah.

Namun begitu, kerap kali juga muncul perkongsian di laman sosial mengecam keluarga yang mempunyai ramai anak terutamanya golongan B40.

Ini kerana rata-ratanya berpandangan bahawa pasangan yang kurang stabil daripada segi ekonomi sewajarnya mengamalkan perancangan keluarga agar tidak terbeban dengan kos sara hidup timggi.

Namun seorang pelayar berkongsi kisah daripada sisi berbeza mengenai situasi berkenaan berdasarkan pengalaman sendiri.

Ramai yang melahirkan kebimbangan dengan segelintir keluarga yang mempunyai anak yang ramai sehingga kebajikan mereka terabai. -Gambar hiasan

"Dulu tahun 90an, waktu tu aku baru bersekolah rendah. Aku tinggal di rumah sewa di sebuah kampung di Negeri Sembilan.

"Jiran sebelah kanan aku Pakcik Sani, anaknya tiga orang. Jiran sebelah kiri pula Pakcik Rahmat, anaknya berapa belas aku tak ingat. Rasanya 13. Aku pula adik-beradik empat orang termasuk aku.

ARTIKEL BERKAITAN: “Kalau tak mampu, kenapa buat anak baharu?” - Tak perlu rayu derma demi sara ramai zuriat, lebih baik rancang famili

ARTIKEL BERKAITAN: Miskin tapi anak ramai atas alasan ‘rezeki’, akhirnya rayu gift di TikTok! Lelaki ‘basuh’ mak ayah tak fikir amanah Allah

"Masa tu keluarga yang paling senang adalah Pakcik Sani sebabnya anaknya yang sulung dah bekerja, anak nombor dua dan tiga pula masih bersekolah menengah, masing-masing budak bijak.

"Yang paling susah pula tentunya keluarga Pakcik Rahmat. Yang sulung dah pun berkahwin kerja pula tak tetap. Anak-anak Pakcik Rahmat ni pelajarannya agak corot juga. Ada juga beberapa orang yang tak sempat ambil SPM," katanyanya di Facebook.

Individu berkenaan berkongsi hal itu menerusi hantaran di grup B40 Buat Perangai Apa Harini.

Dipendekkan cerita, individu itu berkata hubungan keluarganya dengan kedua-dua jirannya itu terputus sejak mereka berpindah ke Bangi sekitar tahun 1999.

Sehinggalah berbelas tahun kemudian, individu berkenaan akhirnya bertemu kembali dengan salah seorang anak Pakcik Rahmat yang secara kebetulan mencari pekerja separuh masa untuk perniagaannya di bazar Ramadan.

Orang tak marah anak ramai kalau mampu. Yang orang marah tu anak ramai beranak rapat-rapat tapi hidup dengan meminta-minta.

NETIZEN

"Abang Mail (anak pakcik Rahmat) berniaga di bazar Ramadan dekat PKNS Bangi. Abang Mail jual pakaian raya perempuan, baju kurung, baju kebaya.

"Kerjanya sangat memenatkan tapi yang buat aku bersemangat of course la sales dia yang kaw-kaw. Bayangkan ada sehari tu kedai dia boleh dapat sales RM15,000. Sehari tau.

"Abang Mail ada cerita, adik beradik dia memang tak pandai, tak cemerlang akademik. Mana yang tercicir tu ada juga yang belajar agama di pondok. Kalau tak berjaya akademik pun sekurang-kurangnya agama terjaga," ceritanya.

Individu itu menambah, dia juga turut bertanya khabar mengenai keluarga Pakcik Sani daripada Abang Mail, memandangkan keluarga lelaki berkenaan masih di kampung yang sama.

"Dia cerita kat kampung tu Pakcik Sani agak kesian. Anak dah berjaya tapi jarang balik kampung. Dia bukan mengata pun cuma bagitahu je.

"Anak Pakcik Sani berjaya, tapi ada yang tak balik kampung sebab bergaduh adik-beradik. Anak-anak Pakcik Rahmat pula kaya raya. Ada juga aku ternampak dalam Facebook gambar rumah baru dengan kereta Alphard nya.

"Untuk yang suka mengecam orang anak ramai tu, mungkin korang tak pernah nampak atau alami kisah-kisah macam ni. Kena ingat, hidup ni ada turun naik.

"Kalau kau susah hari ini, tak semestinya kau akan susah terus dalam masa akan datang. Kalau kau senang hari ini, tak semestinya kau akan senang terus," demikian coretannya.

Pandangan netizen terhadap isu anak ramai.

Menerusi ruangan komen, ada segelintir warga maya yang bersetuju dengan pandangan individu berkenaan namun berpendapat ia bergantung kepada cara didikan yang diterapkan oleh ibu bapa.

Walaubagaimanapun, rata-rata warga maya berpandangan, majoriti masyarakat tidak menyalahkan golongan yang memilih mempunyai anak ramai namun menegur segelintir daripada mereka yang mengabaikan kebajikan anak-anak.

"Orang marah apabila anak ramai tapi terbiar tak jaga baik-baik, makan pakai tak cukup sampai kecil-kecil dah jadi penyangak.

"Orang tak marah anak ramai, yang orang marah mentang-mentang isteri tiap-tiap tahun beranak, anak main lepas begitu je. Pernah aku tengok saudara, anak dia baru empat tahun dah main tepi jalan tanpa pengawasan.

"Orang tak marah anak ramai kalau mampu. Yang orang marah tu anak ramai beranak rapat-rapat tapi hidup dengan meminta-minta," demikian antara komen netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

keluarga anak ramai, rezeki anak, perancangan keluarga, anak terabai

Summary: <b>MENJADI</b> tanggungjawab ibu bapa untuk membesarkan anak-anak dengan sebaiknya.

Anak adalah amanah Allah yang perlu dijaga sebaik-baiknya. -Gambar hiasan


Lepasan SPM nak minta kerja tapi biadab, ‘menjawab’ disuruh beri resume - “Saya bukan apply HR atau akauntan”

YANG kurik itu kundi, yang merah itu saga; yang baik itu budi, yang indah itu bahasa.

Frasa tersebut menggambarkan betapa pentingnya seseorang menjaga adab walau di mana sahaja, sama ada secara berdepan mahupun sekadar perbualan di laman sosial.

Secara tidak langsung, ia menggambarkan peribadi diri individu berkenaan dan cara didikan ibu bapa.

Ketika ini, hangat di media sosial membicarakan mengenai tingkah laku generasi Z atau generasi Alpha yang didakwa sudah terhakis dengan adab sopan sehingga mereka digelar biadab.

Beberapa kisah dikongsikan oleh pihak majikan di media sosial mengenai pengalaman masing-masing berdepan dengan golongan ini, dan terbaharu, tular pula kisah seorang remaja lepasan Sijil Pelajaran Malaysia (SPM) yang didakwa 'kurang ajar' ketika mahu meminta kerja.

Tangkap layar perbualan di aplikasi WhatsApp antara remaja berkenaan dengan pemilik restoran.

Ia tular selepas satu tangkap layar (screenshot) perbualan di aplikasi WhatsApp antara remaja tersebut dengan seorang individu, dipercayai pemilik sebuah restoran, dimuat naik di laman Twitter.

Menerusi perbualan tersebut, remaja perempuan berkenaan dilihat menggunakan bahasa tidak formal atau terlalu santai ketika sedang bertanyakan jawatan kosong di restoran berkenaan.

ARTIKEL BERKAITAN: Ramai mengeluh kerja dengan Gen Z! Manja, ditegur cepat sentap... Tahu-tahu resign, sindir senior di media sosial

ARTIKEL BERKAITAN: Ambil cuti atas alasan nak healing sebab gaduh dengan GF, betul ke Gen Z lemah? - “Nak minta AL dengan bos pun takut”

Sekadar memperkenalkan nama ringkas beserta umur, remaja tersebut juga dengan selamba memberi jawapan yang tidak sopan apabila pemilik restoran berkenaan memintanya menghantar resume.

"Tak de. Kan part time je. Lagipun waiter je pun saya apply, bukan HR (sumber manusia) atau akauntan," demikian jawapan yang diberi sebagaimana paparan tangkap layar tersebut.

Bagaimanapun, butiran lanjut mengenai situasi berkenaan tidak didedahkan.

Wah senangnya. Aku time lepas SPM nak minta kerja pun buat ayat kemas-kemas dan tersusun. Takut salah cakap.

NETIZEN

Perkongsian tersebut menjadi tular di laman Twitter sehingga meraih lebih 1,600 ulang kicau.

Ia mengundang reaksi yang pelbagai daripada warga maya.

Sebahagiannya menyifatkan remaja tersebut berkelakuan tidak sepatutnya dan kurang sopan walaupun hanya meminta kerja sebagai pelayan restoran.

"Sekadar nasihat untuk adik-adik yang lepas SPM atau sesiapa sekali pun nak minta kerja. Pergi mana-mana pun adab kena bawa, kena jaga. Ingat kerja apa sekali pun walaupun cuci pinggan.

"Wah senangnya. Aku time lepas SPM nak minta kerja pun buat ayat kemas-kemas dan tersusun. Takut salah cakap," demikian antara komen mereka.

Sebahagian daripada komen netizen terhadap perkongsian berkenaan.

Namun sebahagiannya pula berpendapat pemilik restoran berkenaan seperti 'melebih-lebih' apabila meminta resume daripada lepasan sekolah menengah hanya untuk jawatan separuh masa.

"Curious juga lepasan SPM nak letak apa ye dalam resume? Sebab resume kena letak semua termasuk experiences and else, selain biodata. Rasanya lepasan SPM orang selalu bagi borang.

"Boss atau leader? Kalau macam ni sikap kamu, macam mana you lead orang eh? You cepat sangat judge, benda kecil macam ni pun tak boleh nak handle," demikian komen netizen.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Gen Z, minta kerja, resume lepasan SPM, lepasan SPM, tiada adab

Summary: <b>PENTING</b> untuk seseorang menjaga adab walau di mana sahaja, sama ada secara berdepan atau perbualan di laman sosial.

Adab seorang remaja ketika meminta kerja menjadi bualan hangat di media sosial. -Gambar hiasan


Tunang suka pinjam duit, kalau tak bagi merajuk! Gadis keliru kahwin atau tinggalkan - “Saya punyalah tahan nafsu shopping”

MUNGKIN ada segelintir wanita yang bersetuju dengan frasa 'duit bukan segala-galanya'.

Bagi mereka, tidak mengapa jika pasangan bergaji rendah, asalkan rajin berusaha dan tahu mengenai tanggungjawab sebagai ketua keluarga.

Namun bagaimana pula jika anda berada dalam situasi di mana pasangan kerap meminjam wang atas alasan mahu memajukan bisnes?

Itulah situasi yang dialami oleh seorang wanita apabila tunangnya kerap meminjam wang kerana sedang bergelut menampung pelbagai kos untuk bisnesnya yang sedang diuji.

Menurut wanita yang tidak mendedahkan identiti itu, dia bukanlah seorang 'berkira' namun kerana perkara tersebut menjadikan dirinya kurang senang.

Golongan lelaki perlu bijak mengatur kewangan lebih-lebih lagi jika merancang untuk mendirikan rumah tangga. -Gambar hiasan

"Saya baru bertunang, bakal berkahwin dalam tempoh beberapa bulan. Dia seorang lelaki yang baik, tak kedekut, hormat orang tua. Pendek kata dia mempunyai semua kriteria seorang pasangan yang baik... tak ada kurang di mana.

"Dia buat bisnes sementara saya kerja makan gaji. Sekarang dia sedang bergelut dengan bisnesnya tapi masih yakin untuk teruskan rancangan berkahwin.

"Kebelakangan ini boleh kata hampir setiap bulan dia akan minta pinjam duit. Kadang nak top-up selesaikan bayar sewa, kadang minta top-up modal bisnes," luahnya berkongsi cerita.

ARTIKEL BERKAITAN: Suami askar kaki hutang koperasi, baki gaji negatif... Isteri hamil menangis di radio, luah perasaan penat buat 2 kerja sara keluarga

ARTIKEL BERKAITAN: Demi suami tercinta isteri sanggup pinjam bank, berhenti kerja tolong buat bisnes... Dah muflis, hutang pun kena tanggung sendiri!

Menurut wanita tersebut, dia mengakui ada kalanya berasa terlalu keberatan untuk meminjamkan wang kepada tunangnya sendiri memandangkan boleh dikatakan agak kerap situasi tersebut berlaku.

"Kalau saya macam tak nak bagi, mesti kami akan dingin beberapa hari dan dia akan cakap nak minta tolong kawan. Tapi selalunya memang kawan dia tak ada duit nak tolong.

"Maka, akhirnya saya pinjamkan juga dan ia berulang-ulang. Dia akan bayar tapi lambat. Yang bulan lepas pinjam pun belum bayar tapi nak pinjam lagi.

"Bila main soal duit ni, saya rasa tak best. Saya punyalah ketepikan nafsu shopping dan penat menyimpan tapi orang senang-senang je minta pinjam," luahnya lagi.

Elok tangguh dulu sampai kewangan lelaki tu dah OK. Jangan esok-esok dah kahwin habis semua diungkit.

NETIZEN

Situasi tersebut secara tidak langsung membuatkan wanita itu berfikir sama ada dirinya bersedia untuk melalui episod tersebut untuk tahun-tahun mendatang bersama pasangannya.

"Adakah normal untuk setiap pasangan saling membantu dengan cara sedemikian? Saya ni kedekut atau pentingkan diri ya? Saya perlukan pendapat anda. Teruskan atau tinggalkan? Tolong saya," katanya lagi sambil meminta pendapat warga maya.

Luahan tersebut yang dihantar menerusi Direct Message (DM) dikongsikan semula di laman Twitter @confesstweetMY.

Menjengah ruangan komen, rata-rata netizen mencadangkan supaya wanita berkenaan menangguhkan dahulu rancangannya untuk mendirikan rumah tangga sehingga situasi pasangannya stabil.

Sebahagian daripada komen netizen terhadap perkongsian kisah wanita berkenaan.

"Elok tangguh dulu sampai kewangan lelaki tu dah OK. Jangan esok-esok dah kahwin habis semua diungkit... dalam masa yang sama bincang dengan dia bersemuka untuk selesaikan masalah ni.

"Bincang untuk tangguh kahwin dulu sampai dia dah financially stable. Setidaknya ada simpanan masa nak kahwin. Beritahu kenapa nak tangguh.

"Berhenti bagi pinjam duit dan tengok apa reaksi laki tu. Kahwin? Jangan proceed lagi. Biar dia figure out sendiri macam mana nak uruskan kewangan sendiri," demikian antara komen netizen.

Namun tidak kurang juga ada yang menyarankan wanita berkenaan meninggalkan pasangannya kerana tabiat meminjam wang mungkin akan berlarutan sehingga berkahwin.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

tunang, masalah kewangan, kaki pinjam duit, bakal suami, suka berhutang, masalah bisnes

Summary: <b>WANITA</b> itu mengakui ada kalanya berasa terlalu keberatan untuk meminjamkan wang kepada tunangnya.

Masalah kewangan boleh membuatkan pasangan bergaduh. -Gambar hiasan


Pemilik bibir paling tebal di dunia sedang mencari cinta, mahu lelaki yang sanggup terima dirinya

SEORANG wanita yang mendakwa dirinya pemilik bibir paling tebal di dunia mengakui sedang dalam misi untuk mencari buah hati baharu.

Pempengaruh media sosial, Andrea Ivanvoa, 25, berkata misinya untuk mencari cinta terbantut kerana bentuk bibirnya.

Menurut Andrea, dia sukar untuk mencari cinta sejati meskipun dirinya sering mendapat perhatian ramai lelaki menerusi media sosial.

"Jika teman lelaki malu untuk berjalan dengan saya kerana rupa paras saya, maka lebih baik kami putus.

"Sudah tentu saya akan berkecil hati. Saya mahu pasangan yang terima diri ini dan terima penampilan saya.

"Saya mahu mabuk cinta dan berjumpa orang yang tepat untuk saya kerana cinta merupakan perkara terindah dalam hidup," ujarnya lagi.

Untuk rekod, Andrea meraih populariti di internet selepas tular kisahnya yang membuat suntikan untuk membesarkan bibirnya. - Daily Star.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

bibir paling tebal, wanita cari cinta, bibir paling seksi

Summary: <b>ANDREA</b> berharap dia bakal bertemu dengan cinta sejati tidak lama lagi.

Andrea berharap dia bakal bertemu dengan cinta sejati tidak lama lagi.


Kapal selam bawa pelancong tengok bangkai Titanic hilang, jutawan sempat kongsi berita gembira

KAPAL selam yang membawa pelancong untuk menyaksikan bangkai kapal Titanic dilaporkan hilang di Laut Atlantik, sejak Ahad.

Operasi mencari dan menyelamat (SAR) secara besar-besaran sedang dijalankan di laut Atlantik.

Menurut pengawal pantai Amerika Syarikat (AS), kapal selam kecil itu terputus hubungan kira-kira satu jam dan 45 minit selepas ia berlepas.

Syarikat pelancongan OceanGate memberitahu, semua usaha sedang dilakukan bagi menyelamatkan lima individu yang menaiki kapal tersebut.

Bayaran dikenakan sebanyak A$250,000 (RM1.16 juta) setiap seorang untuk perjalanan selama lapan hari termasuk menyelam ke bangkai Titanic pada kedalaman 3,800 meter (12,500 kaki).

ARTIKEL BERKAITAN: Peluang bercuti tinjau bangkai kapal Titanic di dasar laut

ARTIKEL BERKAITAN: Cemas macam filem Titanic, penumpang terkejut feri dibadai ombak gergasi

Jutawan warga Britain berusia 58 tahun, Hamish Harding merupakan antara yang berada dalam kapal selam tersebut, menurut keluarganya.

Menerusi satu perkongsian di media sosial, Harding berkata, dia berbangga akhirnya mengumumkan dirinya akan menaiki kapal misi ke bangkai kapal Titanic.

Tambahnya, namun disebabkan musim sejuk terburuk di Newfoundland dalam 40 tahun, misi tersebut berkemungkinan menjadi misi pertama dan satu-satunya misi ke Titanic pada 2023.

"Kami akan cuba menyelam esok," katanya lagi. - BBC

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

bangkai Titanic, kapal Titanic, kapal selam hilang, jutawan hilang, Hamish Harding, operasi SAR, laut Atlantik

Summary: <b>OPERASI</b> mencari dan menyelamat (SAR) secara besar-besaran sedang dijalankan di laut Atlantik.

Kapal selam dipercayai hilang dengan lokasi bangkai kapal Titanic. -Gambar OceanGate Expeditions


Mimpi dirompak ketika tidur, lelaki capai pistol dan tembak kaki sendiri

MIMPI ngeri jadi kenyataan.

Padah menembak kakinya sendiri ketika bermimpi, lelaki Amerika Syarikat didakwa kerana melepaskan senjata api secara melulu.

Mark M Dicara, 62, ditemui polis di rumahnya di Illinois, April lalu dengan kesan tembakan pada kaki, lapor New York Post.

Pejabat Syerif County Lake berkata, mangsa mendakwa dia mengalami mimpi ngeri mengenai dia dirompak sebelum mengambil senjata apinya, Revolver 357 Magnum tanpa sedar.

"Apabila melepaskan tembakan yang terkena pada kakinya sendiri barulah dia tersedar dari mimpi itu.

"Peluru itu turut menembusi katilnya.

"Ini bukan kejadian pecah rumah tetapi kemalangan ketika tidur," katanya.

Akibatnya, mangsa didakwa melepaskan senjata api secara melulu selain memiliki senjata api dengan lesen yang dibatalkan.

Dia dibebaskan dengan ikat jamin selepas membayar AS$150,000 (RM692,925) serta bakal dibicarakan di mahkamah pada 29 Jun ini. - New York Post

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

tembak kaki sendiri, mimpi dirompak, senjata api

Summary: <b>LELAKI</b> ini tertembak kaki sendiri ketika mimpi dirompak.

Lelaki ini tertembak kaki sendiri ketika mimpi dirompak.


Ngeri! Jenayah culik berleluasa, anggota badan 'dicacatkan' demi wang tebusan

SANGAT mengerikan!

Jenayah telah berubah menjadi sadis di Ecuador, di mana penculik kini kerap memotong jari mangsa mereka dan menghantar imej untuk menekan saudara-mara membayar wang tebusan yang lebih tinggi.

Selama beberapa dekad, Ecuador telah menjadi tempat yang berbahaya.

Tetapi hari ini, ia semakin menyerupai Peru dan Colombia yang berdekatan, dua pengeluar besar kokain dengan sejarah jenayah yang ganas.

Pada Mac, isteri seorang ahli perniagaan di bandar pelabuhan Guayaquil menerima imej seseorang memotong dua jari dari tangan kiri suaminya, mengancam untuk mencacatkannya lagi melainkan mereka dibayar $100,000. (RM460,000)

Pada penghujung tahun 2022, polis mengeluarkan gambar seorang anggota tentera laut Chile yang telah dipotong dua jari ketika diculik semasa dia berada di negara itu melawat teman wanita.

Media sosial kecoh seketika pada April apabila x-ray tangan tanpa jari tersebar.

Imej itu adalah milik seorang pendatang Ecuador ke Amerika Syarikat yang terperangkap dalam penculikan semasa bercuti.

Bagi lima bulan pertama tahun ini, laporan penculikan meningkat tiga kali ganda kepada 189 kes berbanding tempoh sama pada 2022, apabila 60 kes direkodkan.

Bagaimanapun, jumlah itu dipercayai masih kurang berbanding angka sebenar dilaporkan. - South China Morning Post

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Jenayah, culik manusia, bayaran tebusan, dipotong jari

Summary: <b>ANGGOTA</b> keselamatan Ecuador cuba menyelamatkan negara mereka dari cengkaman penjenayah.

Pemeriksaan keselamatan yang dijalankan anggota keselamatan Ecuador.


Cubaan selamatkan kucing bertukar tragedi, wanita terperangkap di celah dinding - “Saya jerit tiada siapa dengar”

NIAT murni seorang wanita untuk menyelamatkan seekor kucing menjerat diri apabila dia terperangkap di celah dinding ketika cuba mengeluarkan si bulus itu.

Nguyen Thi Thanh Hoa, 32, tersungkur masuk ke dalam celah ruang dinding yang berkedalaman 20 meter (m) dan berkeluasan 30 sentimeter (sm) antara dua rumah.

Kejadian dipercayai berlaku di Daerah 10 dekat Bandaraya Ho Chi Minh, Vietnam.

Wanita itu memberitahu dia turun ke dalam ruang tersebut menggunakan seutas tali yang diikat pada tubuhnya namun ia kemudiannya terputus menyebabkan dirinya tergelincir.

Dia terperangkap di dalam ruang yang sempit, dia cuba menjerit meminta pertolongan dalam keadaan panik tetapi jeritannya tidak didengari jiran-jiran.

“Selepas bertenang saya mencapai telefon bimbit di poket seluar dan terus menghubungi talian kecemasan 114,” katanya.

Sementara itu, Pasukan Bomba dan Penyelamat Ho Chi Minh mengambil masa hampir setengah jam bagi mengeluarkan mangsa.

“Mangsa masih sedar namun dalam keadaan lemah,” kata Kapten Panh Cong Hanh.

Thanh Hoa dikejarkan ke hospital dan kucingnya dilaporkan keluar sendiri dari ruang sempit tersebut. - Tuoi Tre News

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

selamatkan kucing, terperangkap di celah dinding, Nguyen Thi Thanh Hoa,  Ho Chi Minh

Summary: <b>WANITA</b> ini terperangkap di celah dinding ketika cuba menyelamatkan kucingnya.

Wanita ini terperangkap di celah dinding ketika cuba menyelamatkan kucingnya.


Berbalah kerana kari kambing hingga keluarga dimalukan, pengantin perempuan nekad batalkan perkahwinan

SEORANG pengantin perempuan nekad membatalkan perkahwinannya selepas rombongan pengantin lelaki didakwa menghina keluarganya hanya kerana kari kambing.

Kejadian berlaku pada 11 Jun lalu di rumah pengantin perempuan yang terletak di kawasan Dhama, daerah Sambalpur Odisha, India.

Menurut sumber, dalam majlis perkahwinan itu, pelbagai jenis juadah dihidangkan kepada pihak pengantin lelaki termasuk daging kambing.

Bagaimanapun, kari kambing dikhabarkan tidak cukup, menyebabkan beberapa ahli keluarga pengantin lelaki tidak dapat menikmati juadah tersebut.

Memandangkan hari sudah lewat malam, keluarga pengantin perempuan tidak dapat menyediakan daging kambing, namun keluarga pengantin lelaki berkeras mahu dihidangkan dengan juadah berkenaan.

Mereka kemudian menghina serta memalukan keluarga pengantin perempuan, menyebabkan wanita itu nekad untuk membatalkan perkahwinannya.

"Semuanya berjalan dengan lancar. Makanan dihidangkan malah daging kambing juga dihidangkan. Tetapi, ia habis sebelum beberapa ahli rombongan pengantin lelaki sempat menikmatinya.

"Mereka mula bertengkar dengan ayah saya, termasuk pengantin lelaki. Malah menuduh kami macam-macam. Ahli keluarga saya cuba menyelesaikan perkara itu, tetapi mereka berdegil mahu daging kambing dan mula berkelakuan tidak baik dengan keluarga saya.

"Saya enggan teruskan majlis. Jika saya berkahwin dengannya dan berada dalam keluarga itu, bagaimana agaknya layanan kepada saya. Saya akan fokus pada pelajaran dan kerjaya saya sekarang," kata pengantin perempuan. -ETVBharat

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

kari kambing, pengantin perempuan batal perkahwinan, makanan tak cukup,

Summary: <b>KARI</b> kambing dikhabarkan tidak cukup, menyebabkan beberapa ahli keluarga pengantin lelaki tidak dapat menikmati juadah tersebut.

Kari kambing menjadi punca seorang pengantin perempuan nekad membatalkan perkahwinannya. -Gambar hiasan


Gara-gara kemarau berpanjangan, denda RM6,000 menanti jika siram pokok

LARANGAN yang aneh tetapi mempunyai rasionalnya.

Jutaan penduduk di bahagian selatan Britain dilarang menyiram tanaman menggunakan air terawat susulan permintaan air minuman yang tinggi akibat cuaca panas.

Larangan sementara itu membabitkan penduduk yang tinggal di selatan Kent dan Sussex, berkuatkuasa pada 26 Jun.

Ini kerana ramalan cuaca menunjukkan musim panas ekstrem di bahagian berkenaan dengan hanya sedikit hujan.

Syarikat air, South East Water berkata, permintaan air terawat pada Jun memecahkan rekod tertinggi walaupun syarikat itu menyediakan tambahan 120 juta liter air sehari.

Kekurangan air untuk kemudahan kebersihan pada Jumaat turut memaksa tiga sekolah di East Sussex ditutup sebahagiannya.

"Keadaan ini menjadi jauh lebih serius berbanding tempoh musim panas tahun lalu," kata Ketua Eksekutif David Hinton.

"Walaupun pelanggan sudah dimaklumkan supaya menggunakan air untuk kegunaan penting sahaja, namun kami tiada pilihan selain memperkenalkan larangan sementara ini.

"Ia bagi melindungi bekalan air di seluruh Kent dan Sussex," katanya.

Southern Water, yang membekalkan air terawat di kawasan Kent pula mengeluarkan amaran pada Khamis bahawa permintaan untuk air di daerah itu melebihi bekalan.

Pembekal itu berkata, permintaan adalah 15 peratus lebih tinggi daripada jangkaan untuk tahun ini.

Justeru, penggunaan bekalan air terawat adalah tidak dibenarkan untuk perkara tidak penting seperti menyiram pokok di taman, mengisi kolam atau mencuci kereta.

Sesiapa yang didapati melanggar larangan itu boleh dikenakan denda sehingga £1,000 (kira-kira RM5,915). - The Guardian

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

paras air sungai, bekalan air berkurangan, musim kemarau,  South East Water

Summary: <b>PARAS</b> air sungai semakin meruncing di kawasan terjejas.

Paras air sungai semakin meruncing di kawasan terjejas.


Angkara berani buka mulut di pejabat, lelaki terima tiga kepala manusia atas meja

MENEGAKKAN kebenaran merupakan satu perjuangan yang penuh dengan rintangan.

Begitulah kisahnya untuk seorang pekerja di organisasi pengurusan pendermaan mayat apabila dia menerima tiga kepala manusia selepas membuat aduan mengenai keadaan tempat kerjanya yang kotor dan tidak kondusif.

Dale Wheatley merupakan seorang pekerja yang berpangkalan di Chicago, Amerika Syarikat, dia membuat aduan kepada ketuanya mengenai isu tikus dan pepijat di kawasan tempat kerja.

Bagaimanapun, selepas beberapa hari membuat aduan, dia menerima 'jawapan' yang amat mengerikan apabila tiga kepala manusia ditinggalkan di atas mejanya.

Menurut Wheatley, dia menyuarakan kebimbangannya apabila menyedari ada mayat dimakan tikus ketika dalam simpanan menyebabkan ia tidak sesuai untuk dihantar ke sekolah perubatan.

"Ada mayat atau organ yang dipulangkan semula oleh sekolah perubatan kepada organisasi pengurusan pendermaan mayat kami kerana berada dalam keadaan yang sangat teruk.

"Jasad mayat itu sudah mula mereput selain mempunyai pepijat, keadaannya sangat menyedihkan.

"Ada kalanya ketika menarik mayat keluar dari ruang penyimpanan, ada tikus sedang mengunyah bahagian bawah beg dan di kaki mayat," katanya dalam satu kenyataan.

Wheatley mengesyaki perkara jelik itu didalangi ketua pengurusnya dan dia cuba berdepan dengannya untuk mendapatkan jawapan.

"Bos kata dia tidak tahu apa-apa tentang itu. Dia kata ada banyak aktiviti paranormal yang berlaku di tempat kerja mereka, mungkin itu sebabnya," kata Wheatley yang kemudian membuat laporan polis.

Wheatley bertekad untuk terus menjadi suara kebenaran agar tempat kerjanya akan mula bertanggungjawab dalam membuat perubahan. - Mirror.uk

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

kepala manusia atas meja, aduan kepada pihak pengurusan, Dale Wheatley, organisasi pengurusan pendermaan mayat

Summary: <b>LELAKI</b> ini menemukan seseuatu yang mengerikan di pejabatnya.

Lelaki ini menemukan seseuatu yang mengerikan di pejabatnya.


Doktor wajah jelita bijak ambil peluang, kerja sambilan jadi 'ikan duyung'

DEMI mencari pendapatan sampingan, seorang doktor mampu berfikiran di luar kotak.

Doktor perubatan itu yang dikenali sebagai Yasmin Awan ketika masa lapangnya.mampu berubah menjadi ikan duyung yang boleh memukau pandangan sesiapa sahaja.

Awan, 28, bertugas di unit trauma Hospital Aintree di Liverpool, England.

Ketika hari cutinya, Awan bekerja sebagai seorang pemain cosplay yang menyerupai ikan duyung dengan membuat persembahan untuk pelbagai majlis keramaian termasuk sambutan hari lahir kanak-kanak dan resepsi perkahwinan.

Awan, yang nama karakter ikan duyungnya ialah Athena Storm, menjelaskan dia mula berjinak dengan bidang kerjaya itu enam tahun lalu.

"Enam tahun lalu semasa saya mengikuti pengajian dalam Sarjana Perubatan, saya berada di perpustakaan hingga lewat malam, selain menghabiskan banyak masa membuat penyelidikan atas talian.

"Pada waktu itu tiba-tiba saya terjumpa dengan satu iklan, 'mari belajar menjadi ikan duyung'. Saya tertarik dan mula menjalani kursus itu pada hujung minggu untuk menjadi duyung profesional," kata doktor muda itu.

Untuk menjadi ikan duyung profesional, Awan harus belajar menahan nafas di bawah air dan diajar teknik berenang di dalam sut yang mempunyai sirip agar kelihatan seperti seekor ikan duyung.

"Orang ramai tidak menyangka proses untuk menjadi ikan duyung adalah sangat rumit. Ia bukan sekadar berdandan.

"Saya terpaksa belajar menahan nafas untuk jangka masa yang lama. Semuanya sangat teknikal tetapi ramai yang tidak menyedarinya," katanya. - New York Post

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

jadi ikan duyung, Yasmin Awan, kerja sambilan, doktor perubatan, pemain cosplay ikan duyung

Summary: <b>DOKTOR</b> perubatan ini bekerja sambilan sebagai pemain cosplay ikan duyung.

Doktor perubatan ini bekerja sambilan sebagai pemain cosplay ikan duyung.


Tiada kerusi roda atau pengusung, bapa nekad bawa anak patah kaki naik skuter elektrik dalam hospital!

SEORANG bapa nekad membawa anak lelakinya yang patah kaki menaiki skuter elektrik untuk ke mendapatkan rawatan di tingkat tiga sebuah hospital.

Difahamkan, lelaki itu yang merupakan seorang peguam, terpaksa berbuat demikian selepas diberitahu bahawa terdapat kekurangan kerusi roda atau pengusung di hospital tersebut.

Anak lelakinya perlu mendapatkan rawatan di wad ortopedik yang terletak di tingkat tiga.

Menerusi klip video yang tular di internet, lelaki itu dilihat menunggang skuter elektrik di dalam hospital dengan anaknya duduk di tempat duduk pembonceng.

Dia menunggang kenderaan itu di dalam hospital untuk menaiki lif menuju tingkat tiga.

Insiden tersebut berlaku di sebuah hospital di Rajasthan, India, pada tengah hari Khamis.

Lelaki tersebut turut mendakwa bahawa dia sudah meminta kebenaran daripada pihak hospital sebelum berbuat demikian.

Video berkenaan mengundang pelbagai reaksi daripada warga maya, namun rata-ratanya menyokong tindakan lelaki tersebut agar pihak tertentu 'membuka mata' mengenai kekurangan kemudahan untuk pesakit di hospital. -India.com

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

skuter elektrik, anak patah kaki, wad ortopedik, kekurangan kemudahan kerusi roda,

Summary: <b>LELAKI</b> tersebut mendakwa bahawa dia sudah meminta kebenaran daripada pihak hospital sebelum berbuat demikian.

Seorang bapa membawa anaknya menaiki skuter elektrik di dalam hospital. -Gambar Twitter


Tepis dakwaan hubungan dilanda masalah, Ronaldo muat naik foto romantis bersama Georgina

CRISTIANO Ronaldo menepis khabar angin mengenai hubungannya dengan Georgina Rodriguez yang dikatakan di ambang keretakan.

Menerusi satu perkongsian terbaharu di Instagram, bintang Al-Nassr itu memuat naik gambar romantiknya dengan Georgina.

Pasangan tersebut kelihatan berciuman sambil menikmati hidangan di sebuah restoran mewah.

"Cheers to love," demikian kapsyen yang ditulis Ronaldo mengiringi gambar tersebut.

Georgina sebelum ini juga menolak dakwaan kononnya hubungannya dengan Ronaldo sedang bermasalah.

Model jelita itu menulis di media sosial: "Orang dengki mengada-adakan khabar angin dan menyebarkan gosip."

Ronaldo dan Georgina berpasangan sejak 2017 dan mereka mempunyai dua orang anak bersama.

Pasangan itu juga membesarkan tiga yang lain, iaitu anak Ronaldo menerusi kaedah ibu tumpang. - Sportskeeda

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Cristiano Ronaldo, Georgina Rodriguez, foto romantis, Al-Nassr

Summary: <b>PASANGAN</b> tersebut kelihatan berciuman sambil menikmati hidangan di sebuah restoran mewah.

Timbul gosip liar mengatakan hubungan Ronaldo dan Georgina dilanda masalah.


Penyokong Napoli dihalang dari sambut kejuaraan, letusan gunung berapi jadi punca

PENYOKONG Napoli yang dalam persiapan meraihkan gelaran pertama liga Itali sejak 1990 disarankan untuk menjauhi Gunung Vesuvius, gunung berapi yang menghadap ke bandar selatan Naples.

Pihak berkuasa taman bimbang berhubung laporan yang menyatakan penyokong fanatik Napoli mempunyai rancangan menyalakan suar dengan warna kebangsaan Itali di Vesuvius sekiranya pasukan meraih gelaran esok dengan menyifatkan tindakan itu sebagai merbahaya.

Napoli yang mendahului carta Serie A bakal menjamin gelaran ketiga mereka sekiranya berjaya menewaskan pasukan pelawat Salernitana selain mengharapkan penghuni tangga kedua Lazio tercicir mata ketika menentang Inter Milan di San Siro.

"Kami gembira dengan kejayaan Napoli yang membawa kebanggan di rantau ini dan ia kegembiraan besar buat semua," kata pesuruhjaya taman Vesuvius, Raffaele De Luca.

Vesuvius terkenal kerana meletus pada 79 Masihi apabila ia memusnahkan bandar berdekatan Rom, Pompeiii dan ia kekal aktif sehingga kini. - CNN

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Napoli, Gunung Vesuvius, Itali, Serie A, letusan gunung berapi

Summary: <b>PENYOKONG</b> Napoli bersiap siaga untuk menyambut kejuaraan liga mereka yang pertama sejak tahun 1990.

{\"image_path\":\"uploads\\/images\\/2023\\/05\\/01\\/2050166.jpg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":800,\\\"image_original_height\\\":533,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Penyokong Napoli bersiap siaga untuk menyambut kejuaraan liga mereka yang pertama sejak tahun 1990. \",\"image_count\":1}


Hellen Telles capai kejayaan sendiri... Enggan dibayangi 'gelaran bintang' adik di kelab Manchester United

BUKAN sekadar model dan dikenali sebagai kakak kepada pemain bintang Manchester United, Hellen Telles kini menjadi ejen bola sepak berlesen FIFA.

Menulis pada ruangan Instagramnya, kakak kepada Alex Telles itu berkata, dia telah berusaha keras selama sembilan tahun sebelum diiktiraf oleh FIFA.

"Ejen FIFA Berlesen Secara Rasmi! Sedikit sebanyak ia memberi makna besar kepada saya.

"Gelaran ini diperoleh selepas sembilan tahun perjuangan," ujarnya.

Malah dia turut mengakui penglibatannya dalam arena bola sepak bukanlah dengan 'undangan' meskipun dilahirkan dalam keluarga berkenaan.

Tambahnya, dia melangkah dari bawah dan sanggup dipandang hina serta menerima kritikan, sebelum dikenali ramai sehingga berjaya seperti sekarang.

Telles yang diwakili Gol Antarabangsa, Pini Zahavi semasa kerjayanya, dilihat bekerja dengan Pengurusan Sukan H13 Hellen. - The Sun

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>HELLEN</b> mengakui usaha keras dilakukannya sejak sembilan tahun lalu.

Hellen Telles diiktriraf sebagai ejen bola sepak FIFA.


Komuniti MLBB tangisi pemergian Chad dan Coach Navi, punca kematian masih misteri

KOMUNITI Mobile Legends: Bang Bang (MLBB) di Filipina menangisi pemergian dua personaliti esport MLBB, Charles Dave 'Chad' Dela Pena dan Ivan Emmanuel 'Coach Navi' Gacho.

Chad, yang berusia 27 tahun, meninggal dunia pada 23 April, manakala Navi, yang berusia 24 tahun, meninggal dunia pada 24 April. Difahamkan kematian mereka tiada kaitan.

Ivan berkhidmat sebagai jurulatih RSG Ignite dan merupakan salah seorang pemain pertama yang menjadi sebahagian daripada MPL Filipina.

Manakala Chad, bekas pengurus kem latihan Nexplay EVOS, adalah salah seorang tokoh terkenal dalam adegan MPL yang bertindak sebagai 'senior' kepada pemain.

Sehingga kini, punca kematian mereka masih tidak diketahui dan didedahkan kepada umum.

Di tengah-tengah berita duka itu, Setiausaha Agung Pertubuhan E-sukan Filipina (PeSO), Joebert Yu telah menyuarakan betapa pentingnya kesedaran tentang kesihatan fizikal dan mental dalam komuniti e-sukan.

"Kami pernah berada dalam era di mana bermain untuk melupakan masalah dan berharap ia akan hilang atau anda boleh cuba melupakannya... itu untuk seketika.

"Pada hakikatnya, kita semua perlu menangani masalah secara nyata dalam kehidupan ini. Malah dalam industri kami, isu kesihatan fizikal dan mental benar berlaku," kata Yu dalam catatan media sosial.

Pengurus besar pasukan esport negara berkenaan, Jab Escutin, turut berkongsi sentimen yang sama dengan menekankan kepentingan kesihatan fizikal dan mental dalam industri esport.

"Semua yang kami lakukan untuk menyokong inisiatif penting seperti ini tidak kira sekecil mana pun boleh menyelamatkan nyawa," kata Escutin di media sosialnya.

Kedua-dua Yu dan Escutin menyebut bahawa mereka sedang merancang inisiatif untuk meningkatkan kesedaran kesihatan dalam komuniti esport. - Philstar.com

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Charles Dave 'Chad' Dela Pena, Ivan Emmanuel 'Coach Navi' Gacho, MLBB, kematian misteri

Summary: <b>KEMATIAN</b> keduanya tiada kaitan namun 'orang besar' arena e-sukan negara itu menekankan kepentingan kesihatan mental.

Kematian dua bintang esport Filipina nyata mengejutkan peminat arena sukan itu.


Gara-gara badan makin 'sihat', Samir Nasri dedah pernah gaduh dengan Guardiola di Man City

SAMIR Nasri mendedahkan Pep Guardiola memarahinya mengenai berat badan berlebihan semasa mereka bekerja bersama di Manchester City.

Nasri sudah berada di City selama lima musim ketika Guardiola tiba sebagai pengurus, namun bos baharu itu tidak berpuas hati dengan keadaan fizikal pemain tengah itu.

Ia menyebabkan Nasri dipinjamkan ke Sevilla musim itu, hanya bermain satu perlawanan kompetitif di bawah Guardiola, dan kemudian dijual kepada kelab Turki, Antalyaspor.

"Pada hari pertama, dia memanggil saya ke pejabatnya dan bertanya kepada saya: 'Apa yang anda mahu lakukan?'," kata Nasri kepada L'Equipe.

"Saya memberitahunya: 'Terpulang kepada anda untuk memberitahu saya jika anda bergantung kepada saya'. Dia menjawab: 'Saya bergantung kepada anda jika anda benar-benar pada tahap terbaik'.

"Kemudian saya melakukan latihan pertama, semuanya berjalan lancar, dia gembira dengan saya. Hari seterusnya, Pep memanggil saya sekali lagi dan di sana dia menjerit kepada saya mengenai berat badan saya.

"Dia mengetahuinya kerana kami ditimbang setiap hari. Saya berkata kepadanya: 'Kurangkan suara anda, jangan menjerit kepada saya, saya bukan kanak-kanak, saya berumur 29 tahun'.

"Mungkin percutian saya adalah pelarian bagi saya, masa untuk melakukan apa yang saya mahu lakukan kerana saya keluar dari musim yang sukar (kecederaan hamstring menyebabkan dia diketepikan selama empat bulan pada 2015-16).

"Pep menjawab kepada saya: 'Memang benar, saya minta maaf'."

Pada musim panas 2016, Nasri diketepikan dari dua perlawanan jelajah di China kerana isu berat badannya. - Mail Online

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Pep Guardiola, Manchester City, Samir Nasri, masalah berat badan

Summary: <b>SAMIR</b> Nasri pernah bergaduh dengan Pep Guardiola kerana masalah berat badan.

Samir Nasri pernah bergaduh dengan Pep Guardiola kerana masalah berat badan.


Ronaldo bakal tinggalkan Al Nassr, ditawar jadi duta di Real Madrid

CRISTIANO Ronaldo dilaporkan membuat keputusan untuk meninggalkan kelab Arab Saudi, Al Nassr tidak lama lagi.

Menurut laporan Dailypost, Presiden Real Madrid, Florentino Perez telah menawarkan Ronaldo peranan sebagai duta di kelab itu.

Terdahulu, Ronaldo berpindah ke Liga Profesional Arab Saudi itu pada Januari selepas mempunyai isu dengan pengurus Manchester United, Erik ten Hag.

Sebelum menyertai pasukan Arab Saudi itu, Ronaldo mencuba nasib untuk kembali ke Real Madrid.

Bagaimanapun, Perez menghalang pemain itu kembali ke Bernabeu. Namun, dia kini ditawarkan kembali ke kelab itu tetapi bukan berperanan sebagai pemain.

Sebaliknya, laporan itu mengatakan bahawa Perez mahu Ronaldo memainkan peranan sebagai duta kelab atau menjadi sebahagian daripada organisasi kelab tersebut.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Ronaldo, CR7, Real Madrid, tinggalkan Al Nassr

Summary: <b>RONALDO</b> dikhabarkan akan kembali ke Real Madrid bukan sebagai pemain.

Ronaldo membuat keputusan untuk meninggalkan kelab Arab Saudi, Al Nassr.


Diganggu 'badi' kemalangan jalan raya... Mario Balotelli nekad jual Ferrari, Lamborghini

MARIO BALOTELLI menjual kereta mewahnya termasuk Ferrari dan Lamborghini selepas hilang minatnya terhadapnya.

Bekas bintang Manchester City dan Liverpool itu terkenal sebagai individu yang gemar mengumpul kenderaan mewah pada masa lalu.

Berkata mengenainya, Balotelli mengakui masih mempunyai RSQ8, 500 Abarth dan GTR Nismo Nissan dengan 1400 hp di garaj.

Pemuda berusia 32 tahun yang tidak asing dengan pelbagai kontroversi di dalam dan di luar padang turut mengalami masalah di jalan raya.

Malah semasa bersama City pada 2012, Bentley miliknya pernah kemalangan di pusat bandar Manchester, yang menyaksikan teman wanitanya dikejarkan ke hospital kerana kecederaan.

Difahamkan kejadian tersebut berlaku dua tahun selepas insiden kemalangan ketika dia memandu Audi A8 miliknya di Chester Road, Hulme.

Balotelli juga pernah merempuh kereta mendiang ejennya Mino Raiola semasa bersama Nice di Perancis.

Nasib malang penyerang Itali itu di jalan raya berterusan pada 2020 apabila dia terlibat dalam kemalangan kereta pada jam 6 pagi.

Kali ini, Balotelli berada di sebelah penumpang Fiat 500 Abarth perak yang melanggar pintu sebuah kedai roti di utara Brescia. - The Sun

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Summary: <b>BALOTELLI</b> juga pernah mengakibatkan teman wanitanya dimasukkan ke hospital kerana kemalangan.

Balotelli terkenal sebagai individu yang gemar kenderaan mewah


Kantoi ada hubungan sulit dengan bekas isteri Mike Tyson, Brad Pitt didakwa merayu agar tak dipukul

BEKAS juara tinju 'heavyweight' dunia, Mike Tyson mencetuskan kejutan apabila mendakwa terserempak dengan aktor terkenal Brad Pitt sedang berasmara dengan bekas isterinya, Robin Givens.

Lelaki berusia 56 tahun itu berkahwin dengan Robin Givens yang merupakan seorang pelakon pada 1988 tetapi perkahwinan mereka dipenuhi dengan kontroversi sebelum mereka berpisah dua tahun kemudian.

Antara skandal yang diperkatakan di media, Tyson mendakwa bahawa bekas isterinya berada di atas katil bersama Brad Pitt ketika dijumpai.

Semasa penampilan di 'In Depth with Graham Bensinger', bekas juara heavyweight itu mendedahkan segala-galanya mengenai dakwaan kejadian itu.

“Saya akan...anda sepatutnya melihat wajahnya apabila dia melihat saya. Saya akan bercerai tetapi setiap hari saya akan pergi ke rumahnya untuk melakukan hubungan seks dengannya.

"Suatu hari, saya rasa Brad Pitt sampai ke sana lebih awal daripada saya,” katanya.

Dalam memoir Tyson pada 2013, Undisputed Truth, dia menulis tentang skandal yang didakwa itu menyatakan bintang Hollywood itu merayu untuk tidak memukulnya.

Givens telah memberikan pendapatnya kepada dakwaan bekas suaminya ketika dia muncul dalam rancangan What Happens Live with Andy Cohen.

Dia bagaimanapun menafikan dirinya tertangkap di atas katil bersama Pitt tetapi mengakui bahawa dia dikesan bersama Pitt dalam kereta di tepi jalan oleh Tyson. -DAILY STAR

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Mike Tyson, bekas juara tinju, Brad Pitt, skandal bekas isteri

Summary: <b>TYSON</b> mendakwa bahawa bekas isterinya berada di atas katil bersama Brad Pitt ketika dijumpai.

{\"image_path\":\"uploads\\/images\\/2023\\/04\\/26\\/2042039.jpeg\",\"cms_type\":\"live\",\"small_image\":\"\",\"is_updated\":\"0\",\"image_cropping\":\"{\\\"original_image\\\":{\\\"image_original_width\\\":1240,\\\"image_original_height\\\":827,\\\"icd_image_type\\\":\\\"original_image\\\"}}\",\"is_copied\":\"0\",\"media_type\":\"0\",\"image_caption\":\"Tyson mendakwa bahawa bekas isterinya berada di atas katil bersama Brad Pitt ketika dijumpai.\",\"image_count\":1}


Segak berlari pakai baju Melayu merah siap sampin, Edan Syah puas hati pecah rekod dunia maraton

PELARI maraton negara, Mohd Syahidan Alias melakar sejarah baharu dalam Guinness World Records (GWR) selepas muncul sebagai pelari terpantas bagi kategori pakaian tradisional lelaki pada acara TCS London Marathon 2023, Ahad lepas.

Mohd Syahidan, atau lebih dikenali sebagai Edan Syah, kelihatan teruja selepas mencatatkan masa dua jam 49 minit 22 saat dalam larian maraton sejauh 42 kilometer itu dengan berbaju Melayu lengkap beserta sampin dan songkok.

Kejayaan itu dikongsikan Syahidan atau lebih dikenali dengan nama Edan Syah menerusi hantaran di laman Instagram miliknya.

"Misi berjaya. Kami berjaya capai misi untuk catatan masa bawah tiga jam untuk menjadi pemegang rekod dunia Guinness sebagai pelari maraton paling laju (42.2 km) dalam pakaian tradisional melayu (lelaki)," tulisnya.

Untuk rekod, pada 2019, Edan Syah turut mengharumkan nama Malaysia apabila mencatatkan rekod dunia ketika Festival Larian Blackmores di Sydney, Australia sebagai pelari maraton paling laju dalam kostum bendera negara dengan catatan masa dua jam 54 minit.

Bukan itu sahaja, Edan turut ucapan terima kasih kepada jenama baju melayu tempatan, Bulan Bintang yang menajanya sehingga berjaya melakukan rekod dunia berkenaan.

"Terima kasih sekali lagi kepada @bulanbintanghq @meripergibulat atas kepercayaan, peluang dan menerima idea "luar kotak" saya untuk projek ini.

"Anda berani mencipta penanda aras baharu apa yang boleh dan buat yang mustahil. Terima kasih pengurus saya @jolenehong atas kepercayaan anda dan semua pengaturan dengan Rekod Dunia Guinness (GWR) dan pasukan @bulanbintanghq.

"Kami sudah melakukan yang terbaik untuk menjadikan baju melayu kembali hebat pada 2023 TCS @londonmarathon pada Hari Raya Aidilfitri! Terima kasih semua atas doa dan sokongan anda dalam perjalanan," katanya.

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

Edan Syah, pelari terpantas, pecah rekod dunia, Guinness World Records

Summary: <b>EDEN</b> muncul sebagai pelari terpantas bagi kategori pakaian tradisional lelaki.

Edan Syah berjaya membuktikan kemampuan rakyat Malaysia pada negara.


Hologram Emma Raducanu kejutkan pemain muda tenis

BERADA dalam jarak 4,000 batu tidak menghalang dua pemain muda tenis mendapat bimbingan satu lawan satu daripada Emma Raducanu yang berada di Abu Dhabi.

Ia susulan hologram 5G pemain nombor satu Britain itu dipasang di Pusat Tenis Komuniti All England Club.

Sam Clague, 14, dan T’nae Diamond Paisley, 12, yang tidak tahu Raducanu akan melatih mereka, terkejut apabila melihat pemain berusia 20 tahun itu 'muncul' di sisi lain jaring.

Rakaman langsung itu dibuat semasa Raducanu berada di Abu Dhabi.

Peluang tersebut bagaimanapun tidak disia-siakan dua remaja terbabit yang kemudiannya mengambil peluang untuk bertanyakan soalan serta merakam swafoto hologram bersama.

Terdahulu, sesi bimbingan khas itu dikuasakan oleh rangkaian 5G Vodafone yang menugaskan penyelidikan terhadap 2,000 peminat tenis yang meramalkan evolusi sukan itu pada tahun-tahun akan datang.

Ramalan termasuk 'mod berbilang bola', bola pintar dan jaring yang menyediakan data terperinci tentang permainan serta penambahan jurulatih hologram yang boleh pergi ke gelanggang semasa perlawanan. - The Sun

Jadilah sebahagian daripada geng mStar! Follow kami di Telegram, Twitter, TikTok, Facebook, Instagram dan YouTube

TONTON VIDEO PILIHAN!

Emma Raducanu, pemain muda, pemain tenis, hologram 5G,

Summary: <b>HOLOGRAM</b> membolehkan seseorang itu 'dibawa' secara langsung ke sesuatu lokasi meskipun berada dalam jarak ribuan batu.

Emma Raducanu mengejutkan dua pemain muda tenis menerusi kemunculannya dalam hologram.